8. การจัดการ

โครงสร้างการจัดการ

ประกอบด้วย คณะกรรมการบริษัท คณะกรรมการสรรหาและกำหนดค่าตอบแทน
คณะกรรมการตรวจสอบ คณะผู้บริหารบริษัท กรรมการอิสระ

คณะกรรมการบริษัท จำนวนครั้งที่เข้าร่วมประชุม จำนวนหุ้นของบริษัทที่ถือ
รวมทั้งค่าเบี้ยประชุมคณะกรรมการที่แต่ละท่านได้รับ มีดังนี้

+----------------------+------------+------+----+----+-------+------+
| ชื่อ – นามสกุล          | ตำแหน่ง     | จำ   | จำ |    | ค่าเบี้ย |      |
|                      |            | นวนห | นว |    | ประชุม |      |
|                      |            | ุ้นที่ถือ | นค |    | ( บาท |      |
|                      |            |      | รั้ง |    | )     |      |
|                      |            |      | ที่เ |    |       |      |
|                      |            |      | ข้า |    |       |      |
|                      |            |      | ร่ว |    |       |      |
|                      |            |      | มป |    |       |      |
|                      |            |      | ระ |    |       |      |
|                      |            |      | ชุม |    |       |      |
+----------------------+------------+------+----+----+-------+------+
|                      |            |      | 25 | 25 | 2554  | 2553 |
|                      |            |      | 54 | 53 |       |      |
+----------------------+------------+------+----+----+-------+------+
| 1.นางสาวศรีวารินทร์     | ประ        | ไม่มี  | 1  | 1  | 7     | 72   |
| จิระพรรคคณา           | ธานกรรมการ |      | 2/ | 2/ | 2,000 | ,000 |
|                      |            |      | 12 | 12 |       |      |
+----------------------+------------+------+----+----+-------+------+
| 2.นายปรีชา วัฒนศรานนท์  | กรร        | ไม่มี  | 1  | 1  | 7     | 72   |
|                      | มการผู้จัดการ |      | 2/ | 2/ | 2,000 | ,000 |
|                      |            |      | 12 | 12 |       |      |
+----------------------+------------+------+----+----+-------+------+
| 3.ดร.ฐิติวัฒน์ สืบแสง     | กรรมการ    | ไม่มี  | 1  | 1  | 7     | 72   |
|                      |            |      | 2/ | 0/ | 2,000 | ,000 |
|                      |            |      | 12 | 12 |       |      |
+----------------------+------------+------+----+----+-------+------+
| 4.นายณัฐพงษ์ สุขะวิสิษฐ์   | ก          | ไม่มี  | 1  | 1  | 7     | 72   |
|                      | รรมการอิสระ |      | 2/ | 0/ | 2,000 | ,000 |
|                      |            |      | 12 | 12 |       |      |
+----------------------+------------+------+----+----+-------+------+
| 5.นางแสงสว่าง         | ก          | 12   | 1  | 1  | 7     | 72   |
| มัลลิกะมาส             | รรมการอิสระ | ,000 | 2/ | 1/ | 2,000 | ,000 |
|                      |            |      | 12 | 12 |       |      |
+----------------------+------------+------+----+----+-------+------+
| 6.นายนันทิยะ ดารกานนท์  | กรรมการ    | ไม่มี  | 1  | 9/ | 7     | 72   |
|                      |            |      | 2/ | 12 | 2,000 | ,000 |
|                      |            |      | 12 |    |       |      |
+----------------------+------------+------+----+----+-------+------+
| 7.นายวัชรพงษ์ ดารกานนท์ | กรรมการ    | ไม่มี  | 1  | 1  | 7     | 72   |
|                      |            |      | 2/ | 2/ | 2,000 | ,000 |
|                      |            |      | 12 | 12 |       |      |
+----------------------+------------+------+----+----+-------+------+
| 8.นางระพีพรรณ สงวนศิษย์ | กรรมการ    | ไม่มี  | 1  | -  | 6     | -    |
|                      |            |      | 1/ |    | 6,000 |      |
|                      |            |      | 11 |    |       |      |
+----------------------+------------+------+----+----+-------+------+
| 9.นายประดี            | ก          | ไม่มี  | 1  | -  | 6     | -    |
| เจริญวิภาสเจต          | รรมการอิสระ |      | 1/ |    | 6,000 |      |
|                      |            |      | 11 |    |       |      |
+----------------------+------------+------+----+----+-------+------+
| 10.นายยรรยง ตั้งจิตต์กุล  | ก          | 5    | 1  | 1  | 6     | 72   |
|                      | รรมการอิสระ | ,320 | /1 | 1/ | 6,000 | ,000 |
| (ลาออก26/1/2554)     |            |      |    | 12 |       |      |
+----------------------+------------+------+----+----+-------+------+
|                      |            |      |    | ร  | 64    | 648  |
|                      |            |      |    | วม | 2,000 | ,000 |
+----------------------+------------+------+----+----+-------+------+

เมื่อวันที่ 23 พฤศจิกายน 2554 ที่ประชุมคณะกรรมการบริษัท ครั้งที่ 11/2554 มีมติดังนี้

1.แต่งตั้งนายชีวิน ไชยพานิชย์เข้าดำรงตำแหน่งกรรมการบริษัท กรรมการตรวจสอบ
และกรรมการอิสระ แทนนายณัฐพงษ์ สุขะวิสิษฐ์ ที่ลาออกจากตำแหน่งกรรมการบริษัท
กรรมการตรวจสอบ และกรรมการอิสระ เนื่องจากมีภารกิจหลายด้าน

2.แต่งตั้งนางสาวดาลัดย์ ทรัพย์ทวีชัยกุล เข้าดำรงตำแหน่งกรรมการบริษัทแทน ดร.ฐิติวัฒน์ สืบแสง
ที่ลาออก จากตำแหน่งกรรมการบริษัท เนื่องจากมีภารกิจหลายด้าน

3. ให้แก้ไขอำนาจกรรมการใหม่เพื่อให้สอดคล้องกับการเปลี่ยนแปลงกรรมการเป็นดังนี้

“กรรมการสองคนลงลายมือชื่อร่วมกัน และประทับตราสำคัญของบริษัท ยกเว้นนางแสงสว่าง
มัลลิกะมาส นายประดี เจริญวิภาสเจต และ นายชีวิน ไชยพานิชย์ ซึ่งเป็นกรรมการตรวจสอบ
และ/หรือกรรมการอิสระ ”

การเปลี่ยนแปลงกรรมการและอำนาจกรรมการดังกล่าวข้างต้น มีผลตั้งแต่วันที่ 1 มกราคม 2555
เป็นต้นไป

ในรอบปี2554
คณะกรรมการบริษัทได้มีการประเมินผลงานประจำปีของตนเองปีละครั้งอย่างสม่ำเสมอ
มีการรวบรวมผลการประเมินโดยเลขานุการบริษัทฯ
ได้มีการรายงานผลให้คณะกรรมการทั้งคณะรับทราบ และพิจารณาปรับปรุงต่อไป

อำนาจและหน้าที่ของคณะกรรมการบริษัทตามข้อบังคับของบริษัท ดังนี้

1. แต่งตั้งและถอดถอนพนักงานของบริษัท อำนาจเช่นว่านี้
คณะกรรมการจะมอบหมายให้กรรมการคนใดคนหนึ่ง หรือ หลายคนของบริษัทกระทำแทนก็ได้

2. กำหนดจ่ายเงินบำเหน็จรางวัลแก่พนักงาน หรือลูกจ้างของบริษัท
หรือบุคคลใดที่ทำกิจการให้กับบริษัท โดยจะเป็นผู้ทำการประจำ หรือไม่ประจำก็ได้

3. กำหนดเงินปันผลระหว่างกาลให้แก่ผู้ถือหุ้น

 4. ปฏิบัติการให้เป็นไปตามกฎหมาย วัตถุประสงค์ ข้อบังคับ และมติของที่ประชุมผู้ถือหุ้น

ในการปฏิบัติงานตามอำนาจหน้าที่ คณะกรรมการอาจมอบหมายให้กรรมการคนใดคนหนึ่ง หรือหลายคน หรือบุคคลอื่นไปปฏิบัติอย่างใดอย่างหนึ่งแทนคณะกรรมการก็ได้

คณะกรรมการของบริษัทให้มีจำนวนไม่น้อยกว่า 5 คน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และกรรมการไม่น้อยกว่า 3 ใน 4 ของจำนวนกรรมการทั้งหมดต้องเป็นบุคคลผู้มีสัญชาติไทย

ในการประชุมผู้ถือหุ้นสามัญประจำปีทุกครั้ง ให้กรรมการจำนวน 1 ใน 3
ของจำนวนกรรมการที่จะพึงมีออกจากตำแหน่ง ถ้าจำนวนกรรมการที่จะแบ่งออกให้ตรงเป็น 3
ส่วนไม่ได้ ก็ให้ออกในจำนวนใกล้ที่สุดกับส่วน 1 ใน 3

กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทให้ใช้วิธีจับสลากกัน
และปีต่อๆไป ให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง
กรรมการซึ่งพ้นจากตำแหน่ง จะเลือกเข้ามารับตำแหน่งอีกก็ได้

นอกจากการพ้นจากตำแหน่งตามวาระแล้ว กรรมการพ้นจากตำแหน่งเมื่อ

1. ตาย

2. ลาออก

3. ขาดคุณสมบัติ หรือมีลักษณะต้องห้ามตามกฎหมาย

4. ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่า 3 ใน 4
ของจำนวนผู้ถือหุ้นที่เข้าประชุมและมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่เข้าประชุมและมีสิทธิออกเสียง

5. ศาลมีคำสั่งให้ออก

ผู้มีอำนาจลงลายมือชื่อแทนบริษัทคือ “ กรรมการสองคนลงลายมือชื่อร่วมกัน
และประทับตราสำคัญของบริษัท ยกเว้นนางแสงสว่าง มัลลิกะมาส นายณัฐพงษ์ สุขะวิสิษฐ์ และ
นายประดี เจริญวิภาศเจต ซึ่งเป็นกรรมการตรวจสอบ และ / หรือกรรมการอิสระ ”

เลขานุการบริษัทฯ * นายอัมริณ ภัทรนาวิก
โดยมีหน้าที่ตามที่กำหนดไว้ในพระราชบัญญัติหลักทรัพย์และตลาดหลักทรัพย์ (ฉบับที่4) พ.ศ.2551

หลักเกณฑ์และวิธีการสรรหากรรมการบริษัท :

บริษัทฯได้มีมติแต่งตั้งคณะกรรมการสรรหาและกำหนดค่าตอบแทนวาระ 2 ปี

คณะกรรมการสรรหาและกำหนดค่าตอบแทนตามรายนามดังนี้

  ------------------------ ------------------------------------ ------------------- ------ ---------- -------
  ชื่อ – นามสกุล              ตำแหน่ง                               จำนวนครั้งที่เข้าประชุม          ค่าตอบแทน ( 
                                                                                           บาท )      

                                                                2554                2553   2554       2553

  1นางแสงสว่าง มัลลิกะมาส     ประธานกรรมการสรรหาและกำหนดค่าตอบแทน   2/2                 1/1    6,000      6,000

  2 นางสาวศรีวารินทร์         กรรมการสรรหาและกำหนดค่าตอบแทน         2/2                 1/1    6,000      6,000
  จิระพรรคคณา                                                                                          

  3.นายวัชรพงษ์ ดารกานนท์     กรรมการสรรหาและกำหนดค่าตอบแทน         0/2                 -      -          -
  ------------------------ ------------------------------------ ------------------- ------ ---------- -------

หมายหตุ :

1. คณะกรรมการบริษัทได้แต่งตั้ง นายวัชรพงษ์ ดารกานนท์
ดำรงตำแหน่งกรรมการสรรหาและกำหนดค่าตอบแทน แทนที่ นายสมภพ อมาตยกุล เมื่อวันที่ 17
มกราคม 2554

2. สำหรับลำดับที่ 2 ได้ลาออกจากตำแหน่งกรรมการสรรหาและกำหนดค่าตอบแทน
และคณะกรรมการบริษัทได้แต่งตั้งกรรมการชุดใหม่เมื่อวันที่ 22 กุมภาพันธ์ 2555 มีรายนามดังนี้
1.นางแสงสว่าง มัลลิกะมาส 2.นายชีวิน ไชยพานิชย์ 3.นายวัชรพงษ์ ดารกานนท์
โดยคณะกรรมการสรรหาและกำหนดค่าตอบแทนที่ได้รับการแต่งตั้งใหม่
ได้มีการพิจารณาสรรหากรรมการและกำหนดค่าตอบแทน เพื่อเสนอที่ประชุมสามัญผู้ถือหุ้นประจำปี
2555 ครั้งที่ 19

คณะกรรมการสรรหาและกำหนดค่าตอบแทน มีขอบเขตหน้าที่และความรับผิดชอบมีดังนี้

1.
หน้าที่คัดเลือกบุคคลที่สมควรได้รับการเสนอรายชื่อเป็นกรรมการใหม่เสนอที่ประชุมคณะกรรมการบริษัทพิจารณา

2. กำหนดแนวทางการสรรหากรรมการบริษัท

3. พิจารณาแนวทางการกำหนดค่าตอบแทนให้แก่กรรมการ

4. กำหนดค่าตอบแทนให้แก่กรรมการโดยนำเสนอที่ประชุมคณะกรรมการบริษัทพิจารณา

ผู้บริหารของบริษัทฯไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์
ที่กจ.5/2548 เรื่อง ข้อกำหนดเกี่ยวกับผู้บริหารของบริษัทที่ออกหลักทรัพย์

หลักเกณฑ์และวิธีการสรรหากรรมการ มีรายละเอียดดังนี้

  บุคคลที่ได้รับเสนอชื่อเป็นกรรมการ ต้องมีคุณสมบัติและไม่มีลักษณะต้องห้าม ดังนี้

(1) มีคุณสมบัติและไม่มีลักษณะต้องห้าม ตามกฎหมายว่าด้วยบริษัทมหาชนจำกัด
    และกฎหมายหลักทรัพย์

และตลาดหลักทรัพย์ รวมทั้ง การกำกับดูแลกิจการที่ดีของบริษัทจดทะเบียน

(2) มีความรู้ ความสามารถ และมีความเป็นอิสระ สามารถปฏิบัติหน้าที่กรรมการ
ด้วยความระมัดระวัง ซื่อสัตย์สุจริต (Duty of Care and Duty of Loyalty)
สามารถทุ่มเทอุทิศเวลาให้กับบริษัทได้อย่างเต็มที่ มีคุณวุฒิ วัยวุฒิที่เหมาะสม
มีสุขภาพร่างกายที่แข็งแรง และจิตใจที่สมบูรณ์ มีความคิดสร้างสรรค์ในการประชุม
มีความตรงไปตรงมา มีความกล้าหาญในการแสดงความคิดเห็นในที่ประชุม และ/หรือ
เป็นนักธุรกิจที่มีชื่อเสียง ประวัติการทำงาน และจริยธรรมที่ดีงาม รวมทั้ง เป็นที่ยอมรับจากสังคม

(3) มีความรู้ความสามารถที่สำคัญอย่างน้อยด้านใดด้านหนึ่ง เช่น ด้านธุรกิจของบริษัท
บัญชีและการเงิน การบริหารเชิงกลยุทธ์ การกำกับดูแลกิจการที่ดี และกฎ ระเบียบต่างๆ

(4) คณะกรรมการสรรหาและกำหนดค่าตอบแทน
จะเป็นผู้พิจารณาบุคคลที่มีคุณสมบัติและไม่มีลักษณะต้องห้ามตามที่กล่าวมาข้างต้น
แล้วนำเสนอคณะกรรมการบริษัทพิจารณาอนุมัติ ก่อนนำเสนอผู้ถือหุ้นพิจารณาอนุมัติต่อไป

กรรมการอิสระของบริษัทฯ เป็นไปตามข้อกำหนดของก.ล.ต.ที่กำหนดเรื่อง
องค์ประกอบและคุณสมบัติของกรรมการอิสระ ต้องมีอย่างน้อย 1 ใน 3 ของกรรมการทั้งคณะ
แต่ต้องไม่ต่ำกว่า 3 คน บริษัทฯ มีกรรมการอิสระ 3 ท่านดังนี้

1.นางแสงสว่าง มัลลิกะมาส

2.นายณัฐพงษ์ สุขะวิสิษฐ์

3.นายประดี เจริญวิภาสเจต

หลักเกณฑ์ในการคัดเลือกกรรมการอิสระ

บริษัทฯ มีหลักเกณฑ์คัดเลือกกรรมการอิสระ โดยสรรหาผู้ที่มีความสามารถ มีประสบการณ์
เข้าใจธุรกิจที่เกี่ยวข้องกับธุรกิจในกลุ่มของบริษัทฯ
ทั้งยังเป็นผู้มีวิสัยทัศน์และมีเวลาเพียงพอในการปฏิบัติหน้าที่รวมทั้งมีคุณสมบัติตามประกาศ ระเบียบ
ข้อกำหนดที่เกี่ยวข้องของทางการและขอเชิญท่านเหล่านั้นเข้าเป็นกรรมการอิสระของบริษัทฯ
ซึ่งบริษัทฯ เห็นว่ากรรมการอิสระข้างต้นสามารถใช้ความรู้ ความสามารถ
ให้ข้อคิดเห็นที่เป็นประโยชน์อย่างเหมาะสม กับการดำเนินธุรกิจของบริษัทฯ

นิยามกรรมการอิสระของบริษัทฯ มีคุณสมบัติตามข้อกำหนดของ ก.ล.ต. ดังนี้

(1) ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของผู้ขออนุญาต บริษัทใหญ่
    บริษัทย่อย บริษัทร่วม

ผู้ถือหุ้นรายใหญ่ หรือผู้มีอำนาจควบคุมของผู้ขออนุญาต ทั้งนี้
ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

(2) ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจ-

ควบคุมของผู้ขออนุญาต บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่
หรือของผู้มีอำนาจควบคุม

ของผู้ขออนุญาต
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน
ทั้งนี้

ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ หรือที่ปรึกษา
ของส่วนราชการซึ่งเป็นผู้ถือหุ้นราย-ใหญ่ หรือผู้มีอำนาจควบคุมของผู้ขออนุญาต

(ค) ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
ในลักษณะที่เป็น บิดามารดา คู่-สมรส พี่น้อง และบุตร รวมทั้งคู่สมรสของบุตร ของผู้บริหาร
ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของผู้ขออนุญาตหรือบริษัทย่อย

(ง) ไม่มีหรือเคยมีความสัมพันธ์ทางธุรกิจกับผู้ขออนุญาต บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของผู้ขออนุญาต
ในลักษณะที่อาจเป็นการขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นที่มีนัย
หรือผู้มีอำนาจควบคุมของผู้ที่มีความสัมพันธ์ทางธุรกิจกับผู้ขออนุญาต บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของผู้ขออนุญาต
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

ความสัมพันธ์ทางธุรกิจตามวรรคหนึ่ง
รวมถึงการทำรายการทางการค้าที่กระทำเป็นปกติเพื่อประกอบกิจการ
การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
หรือการให้หรือรับความช่วยเหลือทางการเงิน ด้วยการรับหรือให้กู้ยืม ค้ำประกัน
การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน
ซึ่งเป็นผลให้ผู้ขออนุญาตหรือคู่สัญญามีภาระหนี้ที่ต้องชำระต่ออีกฝ่ายหนึ่ง
ตั้งแต่ร้อยละสามของสินทรัพย์ที่มีตัวตนสุทธิของผู้ขออนุญาตหรือตั้งแต่ยี่สิบล้านบาทขึ้นไป
แล้วแต่จำนวนใดจะต่ำกว่า ทั้งนี้
การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยงกัน
โดยอนุโลม แต่ในการพิจารณาภาระหนี้ดังกล่าว
ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

(จ) ไม่เป็นหรือเคยเป็นผู้สอบบัญชีของผู้ขออนุญาต บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของผู้ขออนุญาต และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของผู้ขออนุญาต บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของผู้ขออนุญาตสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

(6) ไม่เป็นหรือเคยเป็นผู้ให้บริการทางวิชาชีพใด ๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน

ซึ่งได้รับค่าบริการเกินกว่าสองล้านบาทต่อปีจากผู้ขออนุญาต บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของผู้ขออนุญาต และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

(ช) ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของผู้ขออนุญาต
ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

(ซ)
ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของผู้ขออนุญาตหรือบริษัทย่อย
หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่รับเงินเดือนประจำ
หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของผู้ขออนุญาตหรือบริษัทย่อย

(ฌ)
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของผู้ขออนุญาต

ภายหลังได้รับการแต่งตั้งให้เป็นกรรมการอิสระที่มีลักษณะเป็นไปตามวรรคหนึ่ง (ก) ถึง (ฌ) แล้ว
กรรมการอิสระอาจได้รับมอบหมายจากคณะกรรมการ
ให้ตัดสินใจในการดำเนินกิจการของผู้ขออนุญาต บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของผู้ขออนุญาต
โดยมีการตัดสินใจในรูปแบบขององค์คณะ (collective decision) ได้

¹ ผู้ที่เกี่ยวข้อง : บุคคลตามมาตรา 258 แห่งพระราชบัญญัติหลักทรัพย์และตลาดหลักทรัพย์

¹ Related Persons : Person in Section 258 of the Securities and Stock
Exchange Act.

² กรรมการที่มีส่วนร่วมบริหารงาน : กรรมการที่ดำรงตำแหน่งเป็นผู้บริหาร
กรรมการที่ทำหน้าที่รับผิดชอบในการดำเนินการใดๆ เยี่ยงผู้บริหาร
และให้หมายความรวมถึงกรรมการที่มีอำนาจลงนามผูกพัน
เว้นแต่จะแสดงได้ว่าเป็นการลงนามผูกพันตามรายการที่คณะกรรมการมีมติอนุมัติไว้แล้ว
และเป็นการลงนามร่วมกับกรรมการรายอื่น

³ บริษัทย่อยลำดับเดียวกัน : บริษัทย่อยในลำดับเดียวกัน ตั้งแต่ 2 บริษัทขึ้นไป
ที่มีบริษัทใหญ่เป็นบริษัทเดียวกัน

คณะกรรมการตรวจสอบ ( AUDIT COMMITTEE ) ของบริษัทฯ
เป็นไปตามข้อกำหนดของก.ล.ต.ที่กำหนดเรื่อง องค์ประกอบและคุณสมบัติของกรรมการตรวจสอบ
จัดตั้งขึ้นเมื่อวันที่ 26 พฤศจิกายน 2542 โดยมีวาระในการดำรงตำแหน่ง 2 ปี

*ได้รับการพิจารณาแต่งตั้งโดยที่ประชุมคณะกรรมการบริษัท และมีกรรมการ 2 คน
ที่มีความรู้ด้านบัญชี การเงิน

*เป็นกรรมการที่มีความเป็นอิสระ และไม่เป็นกรรมการบริหาร

  โดยมีนางสาวรวีวรรณ ศักดิ์ตรีศูล ผู้จัดการสำนักตรวจสอบภายใน ทำหน้าที่เป็น
  เลขานุการคณะกรรมการตรวจสอบ

  รายละเอียด ค่าตอบแทน และ จำนวนครั้งที่เข้าประชุม ของคณะกรรมการตรวจสอบ

  ---------------------- ----------------------- ---------------------- ------ ---------- ---------
  ชื่อ – นามสกุล            ตำแหน่ง                  จำนวนครั้งที่เข้าร่วมประชุม          ค่าตอบแทน ( 
                                                                               บาท )      

                                                 2554                   2553   2554       2552

  1.นางแสงสว่าง มัลลิกะมาส  ประธานกรรมการตรวจสอบ    4/4                    4/4    132,000    128,000

  2. นายณัฐพงษ์ สุขะวิสิษฐ์    กรรมการตรวจสอบ          4/4                    4/4    120,000    120,000

  3. นายประดี เจริญวิภาสเจต กรรมการตรวจสอบ          4/4                    -      110,000    -

  นายยรรยงค์ ตั้งจิตต์กุล      กรรมการตรวจสอบ (ลาออก   1/1                    3/4    10,000     120,000
                         26/1/2554 )                                                      
  ---------------------- ----------------------- ---------------------- ------ ---------- ---------

ข้อบังคับคณะกรรมการตรวจสอบ

ด้วยความเห็นชอบของคณะกรรมการบริษัทตามมติที่ประชุมครั้งที่ 3/2552 เมื่อวันที่ 18 มีนาคม
2552 อนุมัติให้ใช้ข้อบังคับเกี่ยวกับคณะกรรมการตรวจสอบ
เพื่อให้สอดคล้องกับหลักเกณฑ์ใหม่ของก.ล.ต. และตลาดหลักทรัพย์ฯ มีรายละเอียดดังต่อไปนี้

1. องค์ประกอบและคุณสมบัติ

คณะกรรมการตรวจสอบมีจำนวน 3 คน ประกอบด้วยประธานกรรมการตรวจสอบ 1 คน
และกรรมการตรวจสอบ 2 คน โดยทั้งหมดต้องเป็นกรรมการที่มีความเป็นอิสระ
นอกจากนี้ให้คณะกรรมการตรวจสอบแต่งตั้งที่ปรึกษาได้ 1 คน
และผู้จัดการสำนักตรวจสอบภายในของบริษัทเป็นเลขานุการคณะกรรมการตรวจสอบอีก 1 คน

2. วาระการดำรงตำแหน่ง

ให้คณะกรรมการตรวจสอบมีวาระอยู่ในตำแหน่งคราวละ 2 ปี
กรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งใหม่อีกได้

ในกรณีที่ตำแหน่งกรรมการตรวจสอบว่างลงเพราะเหตุอื่นนอกจากถึงคราวออกตามวาระให้คณะกรรมการบริษัทแต่งตั้งบุคคลที่มีคุณสมบัติครบถ้วนเป็นกรรมการตรวจสอบ
เพื่อให้กรรมการตรวจสอบมีจำนวนครบตามที่คณะกรรมการบริษัทกำหนดโดยบุคคลที่เข้าเป็นกรรมการตรวจสอบแทนอยู่ในตำแหน่งได้เพียงเท่าวาระที่ยังเหลืออยู่ของกรรมการตรวจสอบซึ่งตนแทน

3. หน้าที่และความรับผิดชอบของคณะกรรมการตรวจสอบ

3.1. สอบทานให้บริษัทมีการรายงานทางการเงินอย่างถูกต้อง เพียงพอ
และเป็นไปตามมาตรฐานการบัญชีที่รับรองทั่วไป

3.2. สอบทานให้บริษัทมีระบบการควบคุมภายใน (Internal Control)
และระบบการตรวจสอบภายใน (Internal Audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายในตลอดจนให้ความเห็นชอบในการพิจารณาแต่งตั้งโยกย้าย
เลิกจ้างผู้จัดการสำนักตรวจสอบภายใน

3.3. สอบทานให้บริษัท ปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทยและกฎหมายที่เกี่ยวข้องกับธุรกิจของบริษัท

3.4. พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

3.5.
พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
ทั้งนี้ เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

3.6.จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

1.  ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

2.  ความเห็นเกี่ยวกับความเพียงพอของระบบควบคุมภายในของบริษัท

3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท

4.  ความเห็นเกี่ยวกับความเหมาะสมของผู้สอบบัญชี

5.  ความเห็นเกี่ยวกับรายการที่อาจมีความขัดแย้งทางผลประโยชน์

6.  จำนวนการประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละท่าน

7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
    (charter) หรือ ข้อบังคับคณะกรรมการตรวจสอบ

8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

  3.7.ให้ฝ่ายจัดการมีการแก้ไขข้อบกพร่องที่ตรวจพบตลอดจนเร่งรัดให้แก้ไขข้อบกพร่องนั้น

  3.8. ติดตามและประเมินผลการปฏิบัติงานที่คณะกรรมการตรวจสอบเห็นว่าสำคัญ

  3.9. ปฏิบัติการอื่นใดตามที่คณะกรรมการของบริษัทมอบหมาย

4. อำนาจของคณะกรรมการตรวจสอบ

เพื่อให้การปฏิบัติหน้าที่ของคณะกรรมการตรวจสอบบรรลุเป้าหมาย
ให้คณะกรรมการตรวจสอบมีอำนาจในการดำเนินการดังนี้

4.1 ในส่วนที่เกี่ยวข้องกับฝ่ายจัดการ

คณะกรรมการตรวจสอบมีอำนาจเชิญฝ่ายจัดการ ผู้จัดการ/หัวหน้าหน่วยงาน
หรือพนักงานของบริษัทที่เกี่ยวข้องมาร่วมประชุม ชี้แจง ให้ความเห็น
หรือจัดส่งเอกสารที่เกี่ยวข้องตามความจำเป็น

2.  ในส่วนที่เกี่ยวกับผู้ตรวจสอบภายใน

    1.  กำหนดให้มีการประสานความเข้าใจ เพื่อให้อยู่ในแนวทางเดียวกัน
        ระหว่างคณะกรรมการบริษัท ผู้สอบบัญชี และหน่วยงานตรวจสอบภายใน

    2.  ให้ความเห็นชอบในการแต่งตั้ง ถอดถอน โยกย้าย เลิกจ้าง
        และพิจารณาความดีความชอบ
        ผู้จัดการหน่วยงานตรวจสอบทั้งด้านตรวจสอบภายในและตรวจสอบระบบสารสนเทศ
        ตามที่ฝ่ายจัดการเสนอ

    3.  ให้หลักประกันในความเป็นอิสระของผู้ตรวจสอบภายใน

    4.  ให้การปฏิบัติงานของหน่วยงานตรวจสอบภายในอยู่ภายใต้การกำกับและควบคุมของฝ่ายจัดการ
        หรือกรรมการผู้จัดการ

3.  ในส่วนที่เกี่ยวข้องกับผู้สอบบัญชี

    1.  สอบทานและประเมินผลการปฏิบัติงานของผู้สอบบัญชี

    2.  เสนอรายชื่อผู้สอบบัญชีแก่คณะกรรมการบริษัท พร้อมทั้งผลตอบแทนในการสอบบัญชีประจำปี
        เพื่อขอรับการแต่งตั้งจากที่ประชุมใหญ่ผู้ถือหุ้น

    3.  ให้ความเห็นเกี่ยวกับอัตราค่าจ้างในงานบริการและงานที่ปรึกษาอื่น
        ที่ผู้สอบบัญชีเป็นผู้ให้บริการต่อคณะกรรมการบริษัท

4.  อำนาจในส่วนอื่นๆ

คณะกรรมการตรวจสอบมีอำนาจในการตรวจสอบผู้ที่เกี่ยวข้องและเรื่องที่เกี่ยวข้องภายในขอบเขตของอำนาจหน้าที่คณะกรรมการตรวจสอบ
และมีอำนาจในการว่าจ้างนำผู้เชี่ยวชาญเฉพาะด้านมาปรึกษาหารือและให้ความเห็นได้ตามที่คณะกรรมการตรวจสอบพิจารณาว่าเหมาะสม

ทั้งนี้ ในการปฏิบัติงานของคณะกรรมการตรวจสอบประจำปี 2554 บริษัทฯ
ได้แนบรายงานคณะกรรมการตรวจสอบ เอกสารแนบ 4

คณะผู้บริหาร มี 7 คน ตามรายชื่อดังต่อไปนี้

ชื่อ-นามสกุล ตำแหน่ง

1. นายปรีชา วัฒนศรานนท์ กรรมการผู้จัดการ

2. นายสุเมธ เสรีโรจนา ผู้จัดการโรงงาน

3. นายโกมล เอี่ยมวัชรินทร์ ผู้จัดการฝ่ายขายและการตลาด

4. นางยุพา รุ่งพรชัย ผู้จัดการฝ่ายบัญชีและต้นทุน

5. นางสาวยุพเรศ ปองเสงี่ยม ผู้จัดการฝ่ายการเงิน

6. นายอภิรมย์ ด่านพัฒนชัยกุล ผู้จัดการฝ่ายทรัพยากรมนุษย์

7. นายยรรยงค์ คุณะสิทธิศิริ ผู้จัดการฝายประกันคุณภาพ

ค่าตอบแทนผู้บริหารเป็นไปตามหลักเกณฑ์และนโยบายที่คณะกรรมการบริษัทกำหนด
ซึ่งจะเชื่อมโยงกับผลการดำเนินงานของบริษัทฯและผลการดำเนินงานของผู้บริหารแต่ละท่าน

ค่าตอบแทนรวมของผู้บริหาร : 2554 2553

เงินเดือน,เงินอุดหนุน ,ประกันสังคม 11.62 ล้านบาท (7 ราย) 12.6 ล้านบาท (8 ราย)

ค่าตอบแทนอื่น : ไม่มี

ผู้สอบบัญชีของบริษัทฯ

จากมติที่ประชุมผู้ถือหุ้นครั้งที่ 18 เมื่อวันที่ 20 เมษายน 2554 ได้มีมติแต่งตั้งนายเติมพงษ์
โอปนพันธุ์ ผู้สอบบัญชีรับอนุญาตเลขที่ 4501 บริษัท สำนักงานเอินส์ท แอนด์ ยัง จำกัด
เป็นผู้สอบบัญชีรับอนุญาตที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.)ไม่มีความสัมพันธ์ และ/หรือส่วนได้เสียกับบริษัท / ผู้บริหาร / ผู้ถือหุ้นรายใหญ่
หรือผู้ที่เกี่ยวข้องกับบุคคลดังกล่าว

เป็นผู้ตรวจสอบบัญชีของบริษัทตั้งแต่ไตรมาสที่ 1 ปี 2554 รวม 1 ปี*

ผู้สอบบัญชีของบริษัทไม่ได้เป็นผู้สอบบัญชีของบริษัทร่วม(บริษัทไม่มีบริษัทย่อย )

ค่าตอบแทนของผู้สอบบัญชี(Audit fee )

บริษัทฯจ่ายค่าตอบแทนการสอบบัญชีให้แก่ สำนักงานสอบบัญชี เอินส์ท แอนด์ ยัง จำกัด
ซึ่งเป็นสำนักงานสอบบัญชีที่ผู้สอบบัญชีสังกัด

ปี 2550 รวม 470,000 บาท ( สี่แสนเจ็ดหมื่นบาทถ้วน )

ปี 2551 รวม 600,000 บาท ( หกแสนบาทถ้วน )

ปี 2552 รวม 650,000 บาท ( หกแสนห้าหมื่นบาทถ้วน )

ปี 2553 รวม 700,000 บาท ( เจ็ดแสนบาทถ้วน )

ปี 2554 รวม 700,000 บาท ( เจ็ดแสนบาทถ้วน )

บริษัทฯไม่มีการจ่ายค่าสอบบัญชีให้กับผู้สอบบัญชีโดยตรง หรือบุคคล/กิจการที่เกี่ยวข้องกับผู้สอบบัญชี

ค่าบริการอื่น (non-audit fee) บริษัทฯไม่มีการจ่ายค่าตอบแทนบริการอื่นให้ผู้สอบบัญชี

  []

แผนภูมิองค์กร

บริษัท ยูเนี่ยนไพโอเนียร์ จำกัด (มหาชน)

หลักการกำกับดูแลกิจการที่ดี แบ่งเป็น 5 หมวด ได้แก่

  1. สิทธิของผู้ถือหุ้น

  2. การปฏิบัติต่อผู้ถือหุ้นอย่างเท่าเทียมกัน

  3. บทบาทของผู้มีส่วนได้เสีย

  4. การเปิดเผยข้อมูลและความโปร่งใส

  5. ความรับผิดชอบของคณะกรรมการ

นโยบายเกี่ยวกับการกำกับดูแลกิจการ

บริษัทฯ มีนโยบายการกำกับดูแลกิจการ คือ “คุณธรรม คุณภาพ คุณประโยชน์”
โดยมีการวางนโยบายเชิงกลยุทธ์ เพื่อให้มีการกำกับดูแล
นำพาองค์กรสู่ระบบการจัดการที่ถูกต้องเหมาะสม
คำนึงถึงผลประโยชน์ของผู้มีส่วนได้เสียทุกฝ่ายอย่างเป็นธรรม ให้มีระบบการควบคุมภายใน
ระบบการบริหารความเสี่ยงและกระบวนการปฏิบัติงานด้านต่างๆ ให้มีคุณภาพ
โดยมีการพัฒนาบุคลากรให้มีทักษะในงาน ภายใต้ฐานข้อมูลที่ถูกต้อง เพียงพอ

ทั้งนี้เพื่อวัตถุประสงค์ให้องค์กรมีความเจริญเติบโตอย่างยั่งยืนและสร้างผลตอบแทนให้ผู้มีส่วนได้เสียทุกฝ่ายรวมถึงผู้ถือหุ้นอย่างเหมาะสม
ในการนี้คณะกรรมการและผู้บริหารระดับสูงมีการกำหนดแผนปฏิบัติ
มาตรการดำเนินงานและติดตามผลและปรับปรุงนโยบายให้เหมาะสมกับสถานการณ์ที่เปลี่ยนแปลงเป็นระยะ
ๆ ภายใต้กรอบค่านิยม (Values) คือ

1.1 การมีคุณธรรม

1.2 การทำงานเป็นทีม

1.3 การมีความรับผิดชอบ

  1.4 การมีจิตสำนึกในความเป็นเจ้าของ

  หมวดที่ 1 สิทธิของผู้ถือหุ้น

คณะกรรมการตระหนักถึงความสำคัญของผู้ถือหุ้น ส่งเสริมให้ผู้ถือหุ้นได้ใช้สิทธิของตน
และตระหนักถึงหน้าที่ในการดูแลและคุ้มครองให้ผู้ถือหุ้นทุกรายได้รับสิทธิขั้นพื้นฐานโดยเท่าเทียมกันและเป็นธรรม
ดังนี้

1.1 สิทธิขั้นพื้นฐาน ได้แก่ สิทธิในการซื้อขายหรือโอนหุ้น
สิทธิในการมีส่วนแบ่งในกำไรในรูปของเงินปันผลตามสัดส่วนจำนวนหุ้น
สิทธิในการรับทราบข้อมูลข่าวสารของกิจการที่เพียงพอ ทันเวลา และสม่ำเสมอ
สิทธิในการเข้าร่วมประชุมผู้ถือหุ้นและออกเสียงลงคะแนนเพื่ออนุมัติเรื่องที่สำคัญ
สิทธิในการเลือกตั้งกรรมการบริษัทเป็นรายบุคคลและกำหนดค่าตอบแทนกรรมการ
สิทธิในการแต่งตั้งผู้สอบบัญชีและกำหนดค่าตอบแทนผู้สอบบัญชี
สิทธิในการมอบฉันทะให้บุคคลอื่นเข้าประชุมและออกเสียงลงคะแนนแทน

นอกจากสิทธิขั้นพื้นฐาน คณะกรรมการบริษัทยังคำนึงถึงสิทธิของผู้ถือหุ้นในเรื่องต่างๆ
โดยส่งเสริมและอำนวยความสะดวกในการใช้สิทธิของผู้ถือหุ้น ดังนี้

1.2 สิทธิในการรับทราบข้อมูลข่าวสารที่สำคัญ

ผู้ถือหุ้นมีสิทธิรับทราบข้อมูลอย่างเท่าเทียมกันโดยบริษัทฯได้เผยแพร่ข้อมูลข่าวสารทั้งภาษาไทยและภาษาอังกฤษผ่านช่องทางของตลาดหลักทรัพย์แห่งประเทศไทยและเว็บไซต์ของบริษัทฯwww.unionpioneer.co.th
เพื่อให้ผู้ถือหุ้นมีช่องทางที่จะได้รับข่าวสารของบริษัทฯ ได้มากขึ้น

1.3 สิทธิในการเข้าร่วมประชุมผู้ถือหุ้น

บริษัทฯ จัดให้มีการประชุมสามัญผู้ถือหุ้นเป็นประจำทุกปีภายใน 4 เดือน
นับแต่วันสิ้นสุดรอบปีบัญชีของบริษัทฯ โดยกำหนดวัน เวลา
และสถานที่ประชุมให้ผู้ถือหุ้นสะดวกในการเข้าร่วมประชุม
อำนวยความสะดวกในการเข้าร่วมประชุมให้แก่ผู้ถือหุ้น โดยในปี 2554 มีรายละเอียดดังนี้

ก่อนวันประชุมผู้ถือหุ้น

บริษัทฯได้ตระหนักถึงความสำคัญของสิทธิของผู้ถือหุ้น
ในการเสนอวาระการประชุมล่วงหน้าก่อนวันประชุม
ที่ประชุมคณะกรรมการมีมติเปิดโอกาสและอำนวยความสะดวกให้ผู้ถือหุ้นเสนอเรื่องเพื่อบรรจุเป็นวาระการประชุมผู้ถือหุ้นประจำปี
2554 ครั้งที่ 18 โดยเสนอวาระเรื่องต่างๆ ล่วงหน้า ได้ตั้งแต่วันที่ 27 ธันวาคม 2553 ถึงวันที่
31 มกราคม 2554

บริษัทฯได้แจ้งข้อมูลผ่านระบบข่าวของตลาดหลักทรัพย์แห่งประเทศไทย ตั้งแต่วันที่ 22 ธันวาคม
2553
สามารถเข้าดูรายละเอียดการเสนอเรื่องเพื่อพิจารณาบรรจุเป็นวาระการประชุมสามัญผู้ถือหุ้นทั้งภาษาไทยและภาษาอังกฤษ
ได้ทางWebsiteของบริษัทฯที่www.unionpioneer.co.th
หรือทำจดหมายถึงกรรมการและเลขานุการบริษัท ซึ่งรายละเอียดประกอบด้วย

- หลักเกณฑ์การเสนอเรื่องเพื่อพิจารณาบรรจุเป็นวาระการประชุม โดยจะระบุข้อมูลเกี่ยวกับ

1. คุณสมบัติของผู้ถือหุ้น

2. การเสนอเรื่องเพื่อบรรจุเป็นวาระการประชุม

3. การส่งเอกสาร

4. ขั้นตอนการพิจารณา

-ใบเสนอเรื่องเพื่อบรรจุเป็นวาระในการประชุมสามัญผู้ถือหุ้นประจำปี ( แบบ ก ) ครั้งที่ 18

*นอกจากการเปิดโอกาสให้ผู้ถือหุ้นเสนอวาระเรื่องต่างๆ แล้ว

* บริษัทฯได้เปิดเผยหนังสือบอกกล่าวเชิญประชุมผู้ถือหุ้นครั้งที่ 18 พร้อมเอกสารประกอบทั้งหมด
ภาษาไทยและภาษาอังกฤษ ที่Website บริษัทฯ www.unionpioneer.co.th เมื่อวันที่ 26
มีนาคม 2554 ผู้ถือหุ้นได้รับข้อมูลข่าวสารล่วงหน้า 30 วันก่อนวันประชุมผู้ถือหุ้น

บริษัทฯได้จัดส่งเอกสารต่างๆให้ผู้ถือหุ้นได้พิจารณาก่อนเข้าประชุมผู้ถือหุ้น ประกอบด้วย

-   หนังสือเชิญประชุม โดยระบุรายละเอียดข้อมูลแต่ละวาระ

-   รายงานการประชุมผู้ถือหุ้นประจำปี ครั้งที่ 17 รายงานประจำปี 2553

-   หนังสือมอบฉันทะ ( แบบ
    ข.)ที่ผู้ถือหุ้นสามารถมอบฉันทะให้กรรมการอิสระเข้าร่วมประชุมและออกเสียงแทนได้

-   ข้อมูลของผู้ที่ได้รับการเสนอชื่อเพื่อเลือกตั้งเป็นกรรมการ และรายชื่อกรรมการบริษัท

-   นิยามกรรมการอิสระของผู้ที่ได้รับการแต่งตั้งเป็นกรรมการอิสระ

-   ข้อมูลของกรรมการอิสระประกอบการมอบฉันทะของผู้ถือหุ้น

-   หลักเกณฑ์ และวิธีการสรรหากรรมการ

-   เอกสารและหลักฐานที่ต้องนำมาแสดงตนในการเข้าร่วมประชุม

-   ข้อบังคับบริษัทฯในส่วนที่เกี่ยวข้องกับการประชุมผู้ถือหุ้น

-   แผนที่ที่ประชุมผู้ถือหุ้น

หมวดที่ 2 การปฏิบัติต่อผู้ถือหุ้นอย่างเท่าเทียมกัน

* บริษัทฯเปิดโอกาสให้ผู้ถือหุ้นส่วนน้อยได้ร่วมเสนอเรื่องเพื่อบรรจุเป็นวาระการประชุมผู้ถือหุ้น
เสนอชื่อบุคคลเพื่อเข้าดำรงตำแหน่งกรรมการ ผ่านWebsiteของบริษัทฯ
www.unionpioneer.co.th

* บริษัทฯคำนึงถึงการปฏิบัติต่อผู้ถือหุ้นอย่างเท่าเทียมกัน
โดยไม่มีการเพิ่มวาระการประชุมนอกเหนือจากวาระการประชุมตามหนังสือเชิญประชุม
ที่ได้แจ้งผู้ถือหุ้นไปแล้ว

* ผู้ถือหุ้นส่วนน้อยสามารถใช้สิทธิออกเสียงโดยมอบฉันทะให้ผู้อื่นหรือกรรมการอิสระ
เข้าร่วมประชุมแทนได้ มีสิทธิในการได้รับข้อมูลข่าวสารและเสนอวาระการประชุมเรื่องต่างๆ
ล่วงหน้า

* บริษัทฯจัดส่งหนังสือเชิญประชุมผู้ถือหุ้นและเอกสารข้อมูลที่เกี่ยวข้องกับวาระต่าง ๆ เช่น
หนังสือรายงานประจำปี งบการเงิน (กฏเกณฑ์และเอกสารหลักฐานที่ต้องใช้เข้าร่วมประชุม)
เป็นต้น ให้ผู้ถือหุ้นล่วงหน้าตั้งแต่วันที่ 5 เมษายน 2554
เพื่อให้ผู้ถือหุ้นสามารถศึกษาข้อมูลและพิจารณาก่อนถึงวันประชุมอย่างเพียงพอและทันเวลา
ทั้งภาษาไทยและภาษาอังกฤษ และมีเปิดเผยข้อมูลต่างๆ ที่Websiteของบริษัทฯ
www.unionpioneer.co.th

* บริษัทฯมีมาตรการในการใช้ข้อมูลภายใน
โดยคณะกรรมการมีมติให้ผู้บริหารและคณะกรรมการบริษัทฯ
หลีกเลี่ยงการซื้อขายหลักทรัพย์ของบริษัทฯ ในระยะเวลา 14 วัน
ก่อนการเปิดเผยข้อมูลรายงานทางการเงินประจำงวดหรือไตรมาสต่าง ๆ และ 24 ชั่วโมง
ภายหลังจากการเปิดเผยข้อมูลนั้นแล้ว โดยให้เลขานุการคณะกรรมการ
แจ้งตารางเวลาให้กรรมการทุกท่านทราบ ข้อมูลเพิ่มเติม อยู่ที่หัวข้อ
การดูแลเรื่องการใช้ข้อมูลภายใน

วันประชุมผู้ถือหุ้นครั้งที่ 18/2554 วันที่ 20 เมษายน 2554

บริษัทฯได้จัดประชุมสามัญผู้ถือหุ้น ในวันทำการของธนาคารพาณิชย์ เวลา 13.30 – 14.45 น.

บริษัทฯได้ใช้สถานที่จัดประชุมในเขตกรุงเทพฯ ที่บริษัท สหยูเนี่ยน จำกัด ( มหาชน )
ซึ่งมีการคมนาคมที่สะดวกในการเดินทางของผู้ถือหุ้นที่จะเข้าร่วมประชุม

การอำนวยความสะดวกต่าง ๆให้ผู้ถือหุ้น โดย

-   จัดเจ้าหน้าที่ช่วยเหลือด้านการลงทะเบียนการเข้าร่วมประชุม
    ซึ่งเปิดก่อนเวลาประชุมไม่น้อยกว่า 1 ชั่วโมง และหลังเวลาเข้าประชุม

-   ด้านสถานที่ที่ใช้ประชุมผู้ถือหุ้นสามารถเดินทางไปมาได้อย่างสะดวกและจัดประชุมในเวลาที่ผู้ถือหุ้นสามารถเข้าประชุมได้ทันเวลาเสมอ

-   มีอาหารว่าง เครื่องดื่มไว้รับรองพร้อมกับแจกของชำร่วยให้ผู้มาประชุมในแต่ละปี

-   จัดให้มีอากรแสตมป์ เพื่ออำนวยความสะดวกให้แก่ผู้ถือหุ้นที่ได้รับมอบฉันทะมาประชุมผู้ถือหุ้น

คณะกรรมการบริษัทให้ความสำคัญต่อการประชุมผู้ถือหุ้น
โดยถือเป็นหน้าที่ที่จะต้องเข้าร่วมประชุมทุกครั้งหากไม่ติดภารกิจสำคัญหรือเจ็บป่วย

ในการประชุมสามัญผู้ถือหุ้นปี 2554 มีกรรมการเข้าร่วมประชุมครบทั้ง 9
ท่านซึ่งรวมประธานกรรมการบริษัท ประธานกรรมการตรวจสอบ กรรมการผู้จัดการ
ผู้บริหารสูงสุดด้านบัญชีและต้นทุนและผู้สอบบัญชีของบริษัทฯได้เข้าร่วมประชุมเพื่อให้ผู้ถือหุ้นสามารถซักถามในเรื่องที่เกี่ยวข้อง
ได้เชิญตัวแทนจากผู้ถือหุ้นชื่อนางสาววิมล สันธนพิพัฒน์
เป็นสักขีพยานในการนับคะแนนเสียงแต่ละวาระ

ก่อนเริ่มการประชุม ประธานที่ประชุมได้แจ้งรายละเอียดขององค์ประชุม
รวมถึงอธิบายวิธีการลงคะแนน
และวิธีการนับคะแนนเสียงของผู้ถือหุ้นที่ต้องลงมติในแต่ละวาระตามกฎหมายและข้อบังคับของบริษัทฯ
ตามที่บริษัทฯได้เปิดโอกาสให้ผู้ถือหุ้นเสนอเรื่องที่เป็นประโยชน์ต่อบริษัทฯ
เพื่อพิจารณาสำหรับบรรจุเป็นวาระการประชุมสามัญผู้ถือหุ้นประจำปีครั้งนี้
ปรากฏว่าไม่มีผู้ถือหุ้นเสนอเรื่องเพื่อบรรจุเป็นวาระการประชุม
ในกรณีผู้ถือหุ้นรายใดเข้ามาภายหลังจากที่ได้เริ่มการประชุมไปแล้ว บริษัทฯ
ยังให้สิทธิในการออกเสียงลงคะแนนในวาระที่เหลืออยู่ที่ยังไม่ได้มีการพิจารณาและลงมติ
โดยนับเป็นองค์ประชุมตั้งแต่วาระที่ได้เข้าร่วมประชุมและออกเสียงลงคะแนนเป็นต้นไป

ในการประชุม
ประธานที่ประชุมดำเนินการประชุมเรียงตามลำดับวาระที่กำหนดในหนังสือบอกกล่าวนัดประชุม
โดยไม่มีการเพิ่มวาระการประชุมหรือเปลี่ยนแปลงข้อมูลสำคัญที่ไม่ได้แจ้งให้ผู้ถือหุ้นทราบล่วงหน้า
พร้อมทั้งได้เปิดโอกาสให้ผู้ถือหุ้นมีสิทธิอย่างเท่าเทียมกันในการสอบถาม
แสดงความคิดเห็นหรือเสนอแนะได้อย่างเต็มที่ทุกวาระ

สำหรับการประชุมสามัญผู้ถือหุ้นปี 2554 มีผู้ถือหุ้นสอบถามและให้ข้อเสนอแนะต่อที่ประชุม จำนวน 1
ราย โดยกรรมการผู้จัดการและประธานฯ ได้ตอบข้อซักถามอย่างชัดเจนตรงประเด็น

หลังประชุมผู้ถือหุ้น
เลขานุการบริษัทมีการบันทึกรายงานการประชุมสามัญผู้ถือหุ้นที่มีสาระสำคัญครบถ้วน

การบันทึกประเด็นสำคัญในรายงานการประชุมฯ เช่น

* ประเด็นการสอบถามข้อมูลจากผู้ถือหุ้น และการตอบข้อซักถามของแต่ละวาระ

* มติที่ประชุม , คะแนนเสียงที่ต้องได้รับมติจากที่ประชุมในแต่ละวาระ

* จัดให้มีการบันทึกภาพการประชุมในลักษณะสื่อวีดีทัศน์ ซึ่งจัดเก็บไว้ที่เลขานุการบริษัทฯ

*บริษัทฯแจ้งมติที่ประชุมสามัญผู้ถือหุ้นผ่านระบบข่าวของตลาดหลักทรัพย์ฯในวันที่ 20 เมษายน 2554
มีการเผยแพร่รายงานการประชุมผู้ถือหุ้นทั้งภาษาไทยและภาษาอังกฤษผ่านทางWebsiteของบริษัทฯที่www.unionpioneer.co.th
และจัดส่งรายงานการประชุมผู้ถือหุ้นต่อตลาดหลักทรัพย์ฯ ในวันที่ 3 พฤษภาคม 2554 ภายใน 14
วันทำการหลังวันประชุม รายงานดังกล่าว บริษัทฯ
มีระบบการจัดเก็บที่ดีซึ่งสามารถตรวจสอบและใช้อ้างอิงได้ตลอดเวลา

หมวดที่ 3 บทบาทผู้มีส่วนได้เสีย

สิทธิของผู้มีส่วนได้เสีย

บริษัทฯได้ให้ความสำคัญต่อสิทธิของผู้มีส่วนได้เสียทุกกลุ่ม โดยเฉพาะอย่างยิ่งลูกค้า พนักงาน
และผู้บริหารของบริษัทฯ เนื่องจากบริษัทฯตระหนักถึงแรงสนับสนุนจากลูกค้า
พนักงานและผู้บริหารที่จะส่งเสริมความสามารถในการแข่งขันและสร้างกำไรให้กับบริษัทฯได้ในระยะยาว
บริษัทฯกำหนดนโยบายคุณภาพ ดังนี้

สร้างความพึงพอใจให้ลูกค้า หมายถึง บริษัทฯถือว่าลูกค้าคือหัวใจของธุรกิจ
บริษัทฯจึงคำนึงถึงความพึงพอใจของลูกค้าเป็นหลัก
และจะพัฒนาทุกกิจกรรมของบริษัทฯเพื่อให้ได้มาซึ่งความพึงพอใจของลูกค้า

พัฒนาคุณภาพผลิตภัณฑ์ หมายถึง บริษัทฯเป็นผู้ผลิต
ผลิตภัณฑ์ยางยืดซึ่งเน้นการพัฒนาคุณภาพของผลิตภัณฑ์อย่างต่อเนื่อง
โดยทำการวิเคราะห์และปรับปรุงปัจจัยในการผลิต
ส่งเสริมให้มีการวิจัยและพัฒนาในด้านต่างๆเพื่อให้ผลิตภัณฑ์มีคุณภาพได้ตามมาตรฐานและมีความปลอดภัยต่อผู้ใช้เป็นที่น่าเชื่อถือยอมรับของตลาด

สร้างสรรบุคลากร หมายถึง บริษัทฯถือว่าบุคลากรทุกคนมีความสำคัญเท่าเทียมกัน
จึงสรรหาและพัฒนาบุคลากร โดยมีการฝึกอบรมอย่างต่อเนื่อง ให้สอดคล้องกับวิทยาการสมัยใหม่
เพื่อบรรลุวัตถุประสงค์ด้านพัฒนาคุณภาพผลิตภัณฑ์

ลูกค้า

คณะกรรมการบริษัทตระหนักถึงความสําคัญของลูกค้าที่มีต่อความสําเร็จขององค์กร บริษัทฯ
กำหนดนโยบายในการสร้างความพึงพอใจแก่ลูกค้า
โดยดำเนินการทุกวิถีทางในการสร้างความมั่นใจและสนองตอบความต้องการสูงสุดให้แก่ลูกค้าทุกระดับดังปรากฏอยู่ในข้อแรกของนโยบายคุณภาพของบริษัทฯ
คำร้องเรียนของลูกค้าพึงได้รับการเอาใจใส่และดำเนินการอย่างเป็นธรรม
เพื่อตอบสนองความต้องการของลูกค้าอย่างรวดเร็ว รวมทั้งพัฒนาสินค้าและบริการให้เป็นเลิศ
ตรงตามความต้องการของลูกค้า ให้ความสำคัญต่อการสร้างและดูแลรักษาลูกค้า
ดำเนินธุรกิจโดยยึดถือความซื่อสัตย์ ยุติธรรม และให้ข้อมูลที่ถูกต้องแก่ลูกค้า

เจ้าหนี้

บริษัทฯ ปฏิบัติตามเงื่อนไขข้อตกลงทางการค้า มีการสร้างสัมพันธภาพและความเข้าใจที่ดีต่อกัน
รวมถึงแลกเปลี่ยนความรู้ ร่วมกันพัฒนาสินค้าและบริการเพื่อเพิ่มคุณค่าให้แก่สินค้าและบริการ
เพื่อเอื้อประโยชน์ซึ่งกันและกัน

ผู้ถือหุ้น

บริษัทฯ มุ่งมั่นที่จะพัฒนากิจการของบริษัทฯ ให้เจริญก้าวหน้า มีความมั่นคง
สามารถสร้างผลตอบแทนแก่ผู้ถือหุ้นได้อย่างเหมาะสม พร้อมกับปกป้องผลประโยชน์
และดูแลทรัพย์สินของบริษัทฯ มีการรายงานผลการดำเนินงานที่ถูกต้อง ครบถ้วน
ตามความเป็นจริงอย่างสม่ำเสมอ เปิดเผยข้อมูลอย่างครบถ้วน และจ่ายเงินปันผลสม่ำเสมอ

พนักงาน

พนักงานเป็นทรัพยากรที่มีค่าและเป็นหัวใจสำคัญที่จะพาองค์กรไปสู่ความสำเร็จ บริษัทฯ
จึงปฏิบัติต่อพนักงานโดย มุ่งส่งเสริม การฝึกฝนอบรม
และพัฒนาความรู้ความสามารถของพนักงานอย่างทั่วถึง
บริษัทฯให้ความสำคัญกับสุขภาพและอาชีวอนามัยในการทำงานของพนักงาน
ถือเป็นปัจจัยสำคัญยิ่งต่อประสิทธิภาพการทำงานพนักงาน
บริษัทฯจึงมุ่งเน้นที่จะป้องกันและควบคุมความสูญเสียด้านความปลอดภัยและอาชีวอนามัยที่อาจมีผลกระทบต่อพนักงาน
มีการจัดตั้งคณะกรรมการ 5 ส. ,
เปิดโอกาสให้พนักงานได้เข้ามามีส่วนร่วมในการพัฒนาคุณภาพชีวิตการทำงานในพื้นที่ปฏิบัติงานของตนเอง
โดยจัดตั้ง “คณะกรรมการความปลอดภัย อาชีวอนามัย และสภาพแวดล้อมในการทำงาน”
เพื่อควบคุมดูแลกิจกรรมที่ก่อให้เกิดผลกระทบกับพนักงาน
รวมทั้งได้ปฏิบัติตามข้อกำหนดของกฎหมายและกฎระเบียบต่างๆที่เกี่ยวข้อง
เพื่อให้สิทธิของผู้มีส่วนได้เสียเหล่านี้ได้รับการดูแลเป็นอย่างดี

บริษัทฯได้มีการจัดตั้งกองทุนสำรองเลี้ยงชีพพนักงานในกลุ่มสหยูเนี่ยน โดยมีคณะกรรมการกองทุนฯ
ดูแล ติดตาม และประสานงานกับผู้จัดการกองทุนฯ
ซึ่งเป็นช่องทางหนึ่งที่เป็นการให้พนักงานออมเงินเก็บสะสมในระยะยาว และบริษัทฯ
ได้จ่ายสมทบเข้ากองทุนฯ ในอัตราร้อยละ 3 ของเงินเดือน นอกจากเรื่องกองทุนสำรองเลี้ยงชีพ
บริษัทฯ มีสหกรณ์ออมทรัพย์พนักงานในกลุ่มสหยูเนี่ยน
เพื่อให้พนักงานออมเงินไว้ในทุกงวดของการรับเงินเดือน และรับเงินปันผลประจำปี
ถ้าหากพนักงานมีความจำเป็นสามารถกู้เงินจากสหกรณ์ออมทรัพย์ฯ ได้ตามประเภทเงินกู้ต่างๆ
ซึ่งมีข้อบังคับและกำหนดระเบียบการปฏิบัติไว้
สำหรับเงินออมที่สะสมไว้พนักงานจะได้รับคืนเมื่อลาออกหรือเกษียณ ซึ่งจะทำให้พนักงานมีความมั่นคง
และดำรงชีพได้หลังเกษียณแล้ว

หนึ่งในนโยบายคุณภาพของบริษัทฯคือ สร้างสรรบุคลากร
บริษัทฯถือว่าบุคลากรทุกคนมีความสำคัญเท่าเทียมกัน จึงสรรหาและพัฒนาบุคลากร
โดยมีการฝึกอบรมอย่างต่อเนื่อง ให้สอดคล้องกับวิทยาการสมัยใหม่
เพื่อบรรลุวัตถุประสงค์ด้านพัฒนาคุณภาพผลิตภัณฑ์
มีการกำหนดนโยบายเกี่ยวกับการบริหารงานทรัพยากรบุคคล ดังนี้

บริษัทฯ ถือว่าพนักงานเป็นทรัพยากรที่สำคัญและมีคุณค่ายิ่ง ซึ่งเป็นผู้นำมาซึ่งความสำเร็จ
ความก้าวหน้าและการเจริญเติบโตอย่างมั่นคงและยั่งยืน ดังนั้นการคัดสรรคนที่มีคุณภาพ
และเหมาะสมกับงานตามสายอาชีพต่างๆ การพัฒนาบุคลากรทั้งในด้านการจัดการ
วิชาการและวัฒนธรรมในการทำงาน
รวมไปถึงการสร้างบรรยากาศและสภาพการทำงานที่ดีและมีความปลอดภัย
ซึ่งมีความสำคัญโดยได้กำหนดแนวทางการปฏิบัติไว้ ดังนี้

  การบริหารจัดการทรัพยากรบุคคล
  จะต้องสอดคล้องและสนับสนุนกลยุทธ์และเป้าหมายทางธุรกิจของบริษัท

1.  บริษัทฯ ได้ให้ความสำคัญกับการคัดสรรบุคลากร โดยพิจารณาเป็นไปตามแผนอัตรากำลัง
    ทั้งในส่วนของปริมาณและคุณภาพ

2.  บริษัทฯ เห็นความสำคัญในการพัฒนาศักยภาพและความก้าวหน้าของพนักงาน
    โดยถือว่าการพัฒนาบุคลากรเป็นกิจกรรมร่วมกันระหว่างบริษัทกับพนักงาน
    ซึ่งพิจารณาตามรูปแบบของสายงานต่างๆอย่างเหมาะสม

3.  บริษัทฯ
    ได้ส่งเสริมและสร้างความตระหนักในการวางแผนในเรื่องการออมเงินไว้ใช้ในตอนเกษียณอายุ
    โดยจัดให้มีสหกรณ์ออมทรัพย์ฯ และจัดตั้งกองทุนสำรองเลี้ยงชีพ เพื่อวัตถุประสงค์ดังกล่าว

4.  บริษัทฯ ได้จัดสวัสดิการต่างๆแก่พนักงาน
    ตามความจำเป็นเพื่อช่วยเหลือพนักงานอีกทางหนึ่งเท่าที่ทำได้

5.  บริษัทฯ จะส่งเสริมให้พนักงานมีคุณภาพชีวิตในการทำงาน มีความปลอดภัยและอาชีวอนามัยที่ดี

โครงการตรวจสุขภาพประจำปี : บริษัทฯ
ตระหนักและให้ความสำคัญในการดูแลรักษาสุขภาพของพนักงานเป็นที่ตั้ง
จึงจัดให้มีบริการตรวจสุขภาพพนักงานเป็นประจำทุกปี

โครงการพัฒนาการศึกษา และฝึกอบรม : บริษัทฯ
ส่งเสริมให้มีการพัฒนาบุคลากรให้มีคุณค่าต่อสังคมและสิ่งแวดล้อม โดยมุ่งหวังให้บุคลากรมีความรู้
ความสามารถ และมีคุณธรรม
เพื่อสร้างธุรกิจที่เป็นธรรมอย่างยั่งยืนและเพื่อรองรับการแข่งขันในอนาคต
โดยจัดให้มีจัดอบรมหลักสูตรต่างๆ
ที่ช่วยพัฒนาศักยภาพการเรียนรู้และการปฏิบัติงานให้กับพนักงานทุกคนทั้งจัดอบรมภายในและภายนอกองค์กรอย่างต่อเนื่อง
รวมทั้งมีการฝึกซ้อมหนีไฟเป็นประจำอย่างน้อยปีละ 1 ครั้ง
เพื่อให้พนักงานตลอดจนเจ้าหน้าที่มีความชำนาญในกรณีเกิดเพลิงไหม้

นโยบายความปลอดภัย อาชีวอนามัยและสภาพแวดล้อมในการทำงาน ดังนี้

1.คณะกรรมการความปลอดภัย
อาชีวอนามัยและสภาพแวดล้อมในการทำงานได้รับการสนับสนุนจากบริษัทฯ
ในการดำเนินงานตามแผนงานและโครงการด้านความปลอดภัย

2.ความปลอดภัยเป็นหน้าที่ของพนักงานทุกคน
ทุกระดับที่จะร่วมกันปฏิบัติเพื่อให้เกิดความปลอดภัยทั้งตนเองและผู้อื่น ตลอดจนทรัพย์สินของบริษัทฯ

3.การจัดการความปลอดภัย
อาชีวอนามัยและสิ่งแวดล้อมเป็นส่วนหนึ่งของการบริหารของบริษัทฯโดยนำผลการดำเนินงานที่ได้มาปรับปรุงอย่างต่อเนื่อง
และสอดคล้องกับข้อกำหนดของทางราชการ

4. ทรัพยากรเรื่องบุคลากร เวลา งบประมาณและการฝึกอบรมได้รับการจัดหาอย่างเหมาะสม

5.
ความปลอดภัยเป็นส่วนหนึ่งของการทำงานและผู้บังคับบัญชาทุกคนต้องมีหน้าที่ดูแลในเรื่องความปลอดภัยในการทำงานของผู้ใต้บังคับบัญชา
ให้เป็นไปตามกฎระเบียบความปลอดภัย

6.พนักงานทุกคนต้องให้ความร่วมมือในโครงการความปลอดภัย อาชีวอนามัยของบริษัทฯ
และมีส่วนร่วมในการเสนอความคิดเห็นในการปรับปรุงสภาพการทำงานและวิธีการทำงานที่ปลอดภัย

7.การทบทวน การติดตามและการประเมินผลในการทำงานตามนโยบายความปลอดภัย
อาชีวอนามัยและสภาพแวดล้อมในการทำงานได้รับการกำหนดตามระยะเวลาที่เหมาะสม
เพื่อให้ทราบความก้าวหน้าและให้แน่ใจว่าได้ปฏิบัติตามอย่างเหมาะสมและมีประสิทธิภาพสูงสุด

สังคมและชุมชน

บริษัทฯ มีนโยบายที่จะดําเนินธุรกิจที่เป็นประโยชน์ต่อเศรษฐกิจ สังคม และชุมชน
โดยเน้นความรับผิดชอบที่มีต่อสาธารณะชน และการบำเพ็ญตนเป็นองค์กรที่ดี
สามารถเป็นแบบอย่างที่ดีในด้านจริยธรรมทางธุรกิจ ด้านสาธารณสุข ด้านความปลอดภัย
สิ่งแวดล้อมที่รวมไปถึงการขั้นตอนการปฏิบัติงานของบริษัท และวงจรชีวิตของผลิตภัณฑ์

ความรับผิดชอบต่อสังคม Corporate Social Responsibiblity *CSR

การดำเนินธุรกิจด้วยจิตสำนึกของความรับผิดชอบโดยยึดหลักจริยธรรมและการกำกับดูแลกิจการที่ดี
ควบคู่ไปกับการใส่ใจดูแลสังคมและรักษาสิ่งแวดล้อม เพื่อนำไปสู่การพัฒนาธุรกิจอย่างยั่งยืน
เป็นการสร้างสังคมและชุมชนให้น่าอยู่ เป็นกลไลที่ตั้งอยู่บนพื้นฐานความเชื่อที่ว่าธุรกิจกับสังคม
จะต้องอยู่ร่วมกันอย่างช่วยเหลือเกื้อกูลเอื้อประโยชน์ซึ่งกันและกัน
บริษัทฯได้ดำเนินการเกี่ยวกับความรับผิดชอบต่อสังคม ดังนี้

-   การกำกับดูแลกิจการที่ดี Good Corporate Governance

นโยบายการกำกับดูแลกิจการของบริษัท คือ “ คุณธรรม คุณภาพ คุณประโยชน์ ” แบ่งเป็น 5 หมวด
ได้แก่1. สิทธิของผู้ถือหุ้น 2. การปฏิบัติต่อผู้ถือหุ้นอย่างเท่าเทียมกัน 3. บทบาทของผู้มีส่วนได้เสีย
4. การเปิดเผยข้อมูลและความโปร่งใส 5. ความรับผิดชอบของคณะกรรมการ

-   การดูแลรักษาสิ่งแวดล้อม Environment

ISO 14000 เป็นมาตรฐานระบบการจัดการสิ่งแวดล้อม
ในยุคที่สังคมโลกกำลังให้ความสำคัญในเรื่องสิ่งแวดล้อม อันเป็นผลสืบเนื่องจากมลพิษต่าง ๆ
ไม่ว่าทางอากาศ ทางน้ำ การกำจัดของเสีย ฯลฯ ได้ส่งผลกระทบต่อพลเมืองโลกอย่างมาก
ผลกระทบนี้เกิดขึ้นกับทุกประเทศในโลกและเป็นเหตุให้เกิดแรงผลักดันให้
องค์การระหว่างประเทศว่าด้วยการมาตรฐาน หรือ ISO
จึงได้จัดทำอนุกรมมาตรฐานการจัดการสิ่งแวดล้อม “ISO 14000 Series” ขึ้น

ISO 14001
เป็นมาตรฐานเดียวในหมวดนี้ที่บริษัทจะขอการรับรองได้โดยผ่านการตรวจสอบจากหน่วยงานอิสระที่ได้รับการรับรองแล้วหน่วยงานรับรองมาตรฐานจะต้องมีการรับรองจากองค์กรที่ดูแลด้านมาตรฐานของประเทศ
องค์การ International Accreditation Forum (IAF)
เป็นผู้ทำหน้าที่เฝ้าระวังการรับรองมาตรฐานเพื่อให้การรับรองนี้ทรงคุณค่าเป็นที่น่าเชื่อถือบริษัทฯได้รับการรับรองมาตรฐานระบบการจัดการสิ่งแวดล้อมISO
14001 Version 2004

รวมทั้งได้เข้าร่วมกับกรมส่งเสริมอุตสาหกรรมสิ่งทอ
เพื่อพัฒนาผลิตภัณฑ์และกระบวนการผลิตไม่ให้ส่งผลกระทบต่อสิ่งแวดล้อมตามกฎหมายสิ่งแวดล้อมของสหภาพยุโรป
และอยู่ในระหว่างดำเนินการเรื่องการรับรอง EU FLOWER
ซึ่งเป็นฉลากสิ่งแวดล้อมของสหภาพยุโรปชนิดหนึ่ง ที่รับรองให้กับผลิตภัณฑ์
หรือกระบวนการผลิตว่าไม่เป็นอันตรายและไม่ส่งผลกระทบต่อสิ่งแวดล้อม
รวมถึงผู้ใช้งานโดยจะสอดคล้องกับข้อกำหนดทางด้านกฎหมายสิ่งแวดล้อมของเครือสหภาพยุโรป

*ผลกระทบต่อสิ่งแวดล้อม : บริษัทฯได้มีการกำจัดสิ่งปฏิกูลที่ไม่ใช้แล้วประเภทขยะอันตราย
และไม่อันตราย การเกิดน้ำเสีย การสิ้นเปลืองพลังงานและทรัพยากรธรรมชาติ
ฝุ่นละอองที่เกิดในกระบวนการผลิตและไอระเหยจากสารเคมีโทลูอีน
ซึ่งบริษัทฯมีระบบควบคุมและดำเนินการบำบัด
โดยผ่านทางหน่วยงานภายนอกที่ได้รับการรับรองจากทางราชการเป็นผู้ดำเนินการ

กิจกรรมที่เป็นโครงการซึ่งมีวัตถุประสงค์ที่จะลดผลกระทบและพัฒนาสิ่งแวดล้อมให้ดีขึ้น คือ

-   โครงการควบคุมการฟุ้งกระจายของฝุ่นในกระบวนการผลิตรับเบอร์
    มีการกำจัดฝุ่นที่ฟุ้งกระจายในสถานที่ทำงาน
    โดยวิธีการติดตั้งระบบดูดฝุ่นด้วยวิธีการติดตั้งไซโคลนดูดฝุ่นในจุดที่มีการฟุ้งกระจายของฝุ่นมาก
    และเปลี่ยนกระบวนการเทแป้งของเครื่องจักรเป็นระบบปิด
    เพื่อควบคุมไม่ให้เกินมาตรฐานที่กฎหมายกำหนด

-   โครงการลดปริมาณน้ำที่สูญเสียจากกระบวนการล้างยาง ด้วยวิธีRecycle
    โดยนำน้ำจากกระบวนการผลิตกลับมาใช้อีกครั้ง

-   โครงการยืดอายุการใช้น้ำยาBatch off ที่ใช้ในกระบวนการผลิตให้มีอายุการใช้งานที่นานขึ้น

*การดำเนินการเพื่อลดผลกระทบ : บริษัทฯได้มีมาตรการในการแก้ไขและป้องกันผลกระทบดังกล่าว
โดยการจัดทำระบบมาตรฐานการจัดการสิ่งแวดล้อม ISO 14001
เพื่อควบคุมกิจกรรมที่ก่อให้เกิดผลกระทบต่อสิ่งแวดล้อม เช่น

**การกำจัดสิ่งปฏิกูลและวัสดุที่ไม่ใช้แล้ว โดยแยกการกำจัดดังนี้

1.ของเสียประเภทขยะอันตราย
ได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัด

2.ของเสียประเภทขยะไม่อันตราย
ได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัดโดยวิธีฝังกลบ

**การบำบัดน้ำเสีย โดยใช้ระบบบำบัดน้ำเสีย แบบACTIVATED SLUDGE
และได้มีการควบคุมระบบน้ำทิ้งก่อนที่จะปล่อยออกนอกโรงงาน
โดยมีการส่งน้ำไปวิเคราะห์เป็นประจำทุก เดือน เพื่อดำเนินการควบคุมไม่ให้มีค่าเกินมาตรฐาน

** การสิ้นเปลืองทรัพยากรธรรมชาติ โดยเข้าร่วมโครงการอนุรักษ์พลังงาน
กับกรมส่งเสริมอุตสาหกรรมและสถาบันสิ่งแวดล้อมไทย
ซึ่งทำการจัดตั้งทีมอนุรักษ์พลังงานร่วมกับที่ปรึกษา เพื่อสำรวจและวิเคราะห์หามาตรการต่างๆ
ในการอนุรักษ์พลังงานในโรงงาน

** ไอระเหยจากสารเคมีโทลูอีน
โดยการติดตั้งเครื่องดูดกลิ่นโทลูอีนจากกระบวนการล้างใบมีดและอะไหล่เพื่อกำจัดไอระเหยและกลิ่นของโทลูอีนภายในที่ปฏิบัติงานไม่ให้เกินมาตรฐานที่กฎหมายกำหนด

**จัดให้มีการตรวจวัดคุณภาพอากาศ และสิ่งแวดล้อมภายในบริษัท เช่น การวัดสภาพฝุ่น เสียง น้ำ
แสงสว่าง เป็นต้น

** ผลปฏิบัติงานตามที่กล่าวมาข้างต้นเป็นไปตามที่กฎหมายกำหนดทั้งสิ้น

( หน่วย : ล้านบาท ) 2554 2553 2552

- ค่าใช้จ่ายดำเนินการเพื่อลดผลกระทบต่อสิ่งแวดล้อม : 1.09 0.88 0.72

นโยบายสิ่งแวดล้อม Environmental Policy ดังนี้

  บริษัทฯได้นำระบบมาตรฐานISO14001 ซึ่งเป็นระบบมาตรฐานการจัดการสิ่งแวดล้อมมาใช้
  โดยผู้บริหารของบริษัทฯได้กำหนดนโยบายสิ่งแวดล้อมให้สอดคล้องกับนโยบายหลักและสภาพแวดล้อมของบริษัทฯโดยคำนึงถึง

1.  ให้ปฏิบัติตามกฎหมาย ระเบียบ และข้อกำหนดอื่นๆ ด้านสิ่งแวดล้อมที่เกี่ยวข้องอย่างเคร่งครัด

2.  กำหนดให้มีแผนงานและการจัดการ
    เพื่อป้องกันปัญหาด้านสิ่งแวดล้อมที่เกี่ยวข้องกับมลภาวะทางเสียง อากาศ น้ำ และสิ่งปฏิกูล
    เพื่อให้ส่งผลกระทบต่อสิ่งแวดล้อมน้อยที่สุด

3.  ปรับปรุงการดำเนินงานด้านระบบการจัดการสิ่งแวดล้อมอย่างสม่ำเสมอและต่อเนื่อง

4.  เผยแพร่ประชาสัมพันธ์ นโยบายนี้กับพนักงานและผู้ที่เกี่ยวข้อง
    เพื่อความเข้าใจและเปิดเผยต่อสาธารณชน

  นอกจากนี้ บริษัทยังให้ความสำคัญต่อการนำทรัพยากรมาใช้อย่างรู้คุณค่า
  และลดความสูญเปล่าโดยไม่จำเป็น
  รวมทั้งคำนึงถึงผลกระทบในทางลบที่อาจเกิดขึ้นจากกระบวนการผลิตและการกำจัดผลิตภัณฑ์
  ด้วยการวางแผนที่มีประสิทธิผลและไม่ทำลายสิ่งแวดล้อม บริษัทฯ
  มุ่งมั่นที่จะใช้ความพยายามอย่างต่อเนื่องที่จะยกระดับคุณภาพของสิ่งแวดล้อมและการดูแลด้านความปลอดภัยโดยร่วมกับกรมส่งเสริมอุตสาหกรรม
  และสถาบันสิ่งแวดล้อมไทย ร่วมจัดทำโครงการอนุรักษ์พลังงาน

นโยบายด้านพลังงานของบริษัท

บริษัท ยูเนี่ยนไพโอเนียร์ จำกัด (มหาชน) ใช้พลังงานเพื่อการผลิตอุตสาหกรรมเส้นยางยืด
แถบยางยืด ยางยืดถัก และยางยืดทอ
มีความมุ่งมั่นที่จะลดปริมาณการใช้พลังงานและค่าใช้จ่ายด้านพลังงานลงให้ต่ำที่สุดอย่างมีประสิทธิภาพ
เพื่อให้บรรลุวัตถุประสงค์ดังกล่าวบริษัทฯ จึงได้กำหนดการปฏิบัติที่ดีไว้ ดังนี้

1.  บริษัทฯ ถือว่าการอนุรักษ์พลังงานเป็นส่วนหนึ่งของธุรกิจ

2.  บริษัทฯ มีเจตจำนงที่จะปฏิบัติตามกฎหมายและข้อกำหนดอื่น ๆ
    ที่เกี่ยวข้องกับการอนุรักษ์พลังงาน

3.  สนับสนุนให้บุคลากรมีการเรียนรู้ โดยจัดอบรมให้ความรู้พนักงาน
    และมุ่งเน้นการสร้างจิตสำนึกในตัวบุคลากรทุกระดับ
    เพื่อให้เกิดการใช้พลังงานอย่างมีประสิทธิภาพสูงสุดและลดการสูญเปล่า

4.  บริษัทฯ มีเจตจำนงที่จะปรับปรุงประสิทธิภาพการใช้พลังงานอย่างต่อเนื่อง
    และการนำเทคโนโลยีที่ทันสมัยเข้ามาใช้เพื่อการประหยัดพลังงาน

5.  บริษัทฯตั้งใจให้โครงการอนุรักษ์พลังงานบรรลุวัตถุประสงค์ดังกล่าว
    เพื่อเป็นความรับผิดชอบในการจัดการสิ่งแวดล้อมร่วมอนุรักษ์พลังงานของสังคมและสนับสนุนในการสื่อสารให้ข้อมูลการอนุรักษ์พลังงานกับองค์กรภายนอก

โครงการอนุรักษ์พลังงาน บริษัทฯ มีคณะทำงานด้านการอนุรักษ์พลังงาน
เริ่มโครงการประหยัดพลังงานไฟฟ้า โดยติดตั้งเชือกสำหรับปิด – เปิด
ไฟฟ้าแสงสว่างภายในอาคารเพื่อให้พนักงานสามารถดึงเชือก เพื่อปิด–เปิดไฟ
ได้โดยสะดวกให้สว่างเฉพาะในพื้นที่ทำงานที่ต้องการใช้งานเท่านั้น รวมทั้งปิดไฟ ปิดจอคอมพิวเตอร์
ช่วงพักกลางวัน เพื่อกระตุ้นให้พนักงานตระหนักถึงเรื่องการประหยัดพลังงาน

โครงการลดการใช้กระดาษ บริษัทฯ ส่งเสริมให้พนักงานลดการใช้กระดาษ
โดยการรณรงค์ให้ใช้กระดาษและซองที่ใช้แล้ว นำกลับมาใช้ใหม่
สามารถส่งซ้ำได้หลายครั้งในการจัดส่งเอกสารระหว่างหน่วยงาน

โครงการประชาสัมพันธ์ เชิญชวนพนักงานร่วมมืออนุรักษ์พลังงานแบบมีส่วนร่วม
เช่นการจัดทำป้ายประชาสัมพันธ์ จัดทำแผ่นพับ จัดทำจุลสาร เป็นต้น

-   การดูแลชุมชนและสังคม Community & Social

บริษัทฯดำเนินธุรกิจโดยไม่ก่อให้เกิดผลกระทบต่อชุมชนโดยรอบ เข้าร่วมทำกิจกรรมต่างๆ
รวมทั้งบริจาคเงินเพื่อบูรณะปฏิสังขรณ์วัดต่างๆ ทั้งในกรุงเทพและต่างจังหวัด

ร่วมบริจาคเงินสนับสนุน โครงการล้อเลื่อนเพื่อเพื่อนคนพิการ กับมูลนิธิคนพิการไทย

ร่วมบริจาคเงินเพื่อช่วยเหลือผู้ประสบอุทกภัย กับศูนย์อำนวยการช่วยเหลือผู้ประสบอุทกภัย
กรมสรรพากร

[]

อนุเคราะห์ของขวัญวันเด็กให้ ศูนย์เยาวชนมีนบุรี ร.ร.วัดบำเพ็ญเหนือ

และการเคหะชุมชนบางชัน

[]

บริจาคเงินและเครื่องอุปโภคบริโภค ให้กับเด็กพิการที่บ้านนนทภูมิ ปากเกร็ด

[]

พนักงานร่วมบริจาคโลหิตกับสภากาชาดไทย ปีละ 4 ครั้ง

[]

ร่วมบริจาคเงินช่วยเหลือผู้ประสบภัยสึนามิที่ประเทศญี่ปุ่น

ผ่านทางกระทรวงต่างประเทศ

[]

  ร่วมทำบุญทอดผ้าป่า ในวันสงกรานต์ กับวัดบำเพ็ญเหนือ

  []

  ร่วมถวายเทียนพรรษาและดอกไม้กำเล็ก ในวันเข้าพรรษา

  และวันอาสาฬหบูชา ณ วัดบำเพ็ญเหนือ

  []

  ช่วยวัดบำเพ็ญเหนือทำแนวกั้นกระสอบทรายป้องกันน้ำท่วม

  บริเวณริมคลองแสนแสบ

  []

ร่วมบริจาคเงินกับโครงการ”ออมทรัพย์ ออมความดี”

ของสนง.ส่งเสริมสหกรณ์ พื้นที่2 ผ่านทางสหกรณ์ออมทรัพย์ เขตบางชัน

  []

  ร่วมบริจาคเงิน และเครื่องอุปโภคบริโภคช่วยเหลือผู้ประสบอุทกภัย

  กับสำนักงานเขตมีนบุรี

บริษัทฯมีนโยบายในการป้องกันและแก้ไขปัญหายาเสพติดในบริษัท
ถือเป็นหน้าที่ความรับผิดชอบร่วมกันของฝ่ายบริหารและพนักงานทุกคน
เพื่อให้การบริหารงานมีประสิทธิภาพและประสิทธิผล
ได้มีคณะทำงานรับผิดชอบการป้องกันและแก้ไขปัญหายาเสพติด บริษัท ยูเนี่ยนไพโอเนียร์
จำกัด(มหาชน) จึงมีความมุ่งมั่นในการดำเนินการโครงการ “โรงงานสีขาว”
โดยมีนโยบายในการป้องกันและแก้ไขปัญหายาเสพติด ดังต่อไปนี้

1.  ผู้บังคับบัญชาในทุกระดับจะต้องกระทำตนเป็นแบบอย่างที่ดี ให้คำปรึกษา แนะนำ
    และช่วยเหลือพนักงานที่มีปัญหา
    ทำการบำบัดและฟื้นฟูพนักงานให้มีแนวทางการดำเนินชีวิตที่เหมาะสมและมีสุขภาพอนามัยที่ดีขึ้น

2.  พนักงานทุกคนในบริษัทฯมีบทบาทและมีส่วนร่วมในการรณรงค์ป้องกันและแก้ไขปัญหายาเสพติด
    ร่วมกันสอดส่องบริเวณภายในและภายนอกบริษัทฯว่ามีสิ่งผิดกฎหมายหรือมีบุคคลที่มีพฤติกรรมที่น่าสงสัย
    แจ้งหรือส่งข่าวให้ผู้บังคับบัญชา เจ้าหน้าที่ฝ่ายทรัพยากรมนุษย์หรือตำรวจในทันที

3.  พนักงานทุกคนต้องให้ความร่วมมือ ในกรณีที่บริษัทฯจะทำการสุ่มตรวจหาสารเสพติด
    และหากตรวจสอบพบจะดำเนินการตักเตือนและส่งไปบำบัดรักษาต่อไป

4.  บริษัทฯจะให้ความรู้ความเข้าใจ
    ข้อมูลข่าวสารอย่างต่อเนื่องเกี่ยวกับโทษของยาเสพติดและวิธีป้องกัน
    หลีกเลี่ยงยาเสพติดให้กับพนักงานทุกคนในบริษัทฯ

5.  บริษัทฯยินดีให้ความร่วมมือต่อทางราชการในการแจ้งข้อมูล
    ข่าวสารและบุคคลที่เกี่ยวข้องกับยาเสพติด

ความปลอดภัยของผู้บริโภคต่อผลิตภัณฑ์ของบริษัทฯ
ผลิตภัณฑ์ของบริษัทฯได้รับมาตรฐานความปลอดภัยของผลิตภัณฑ์ตามระบบมาตรฐาน Oeko – Tex
Standard100 ซึ่งเป็นมาตรฐานสินค้าปลอดภัย เป็นสินค้าที่ไม่ก่อให้เกิดอันตรายต่อผู้บริโภค
ผลิตภัณฑ์ของบริษัทฯ ได้ผ่านการรับรองและต่ออายุในทุกๆปี จาก สถาบันทดสอบสิ่งทอ
ประเทศสวิสเซอร์แลนด์-TESTEX

- ผลิตภัณฑ์เส้นยางยืด และ แถบยางยืดผ่านการรับรองมาตรฐาน Oeko-Tex Standard 100
Class I

- ผลิตภัณฑ์สายยางยืดถัก ,สายยางยืดทอ ผ่านการรับรองมาตรฐาน Oeko-Tex Standard 100
Class II

ปัจจุบันบริษัทฯได้รับมาตรฐานองค์การอาหารและยา (อ.ย.) ในผลิตภัณฑ์บางส่วนของElastic
Webbing

รวมทั้งพัฒนาระบบมาตรฐานISO 9001 เข้าสู่Version2008
เพื่อเป็นการควบคุมทุกกระบวนการที่เกี่ยวข้องกับผลิตภัณฑ์ของบริษัทฯ
เพื่อให้ลูกค้าพึงพอใจและเชื่อมั่นในผลิตภัณฑ์ของบริษัทโดยการพัฒนาระบบมาตรฐานISO 9000
อย่างต่อเนื่อง

ISO 9000 เป็นระบบบริหารงานคุณภาพมาตรฐานสากล

แนวคิดสำคัญของ ISO 9000 คือ การจัดวางระบบบริหารงาน
เพื่อการประกันคุณภาพซึ่งเป็นระบบที่ทำให้เชื่อมั่นได้ว่ากระบวนการต่างๆ ได้รับการควบคุม
และสามารถตรวจสอบได้โดยผ่านเอกสารที่ระบุขั้นตอน และวิธีการทำงาน
เพื่อให้มั่นใจได้ว่าบุคลากรในองค์กรรู้หน้าที่ความรับผิดชอบและขั้นตอนต่างๆ

ในการปฏิบัติงาน โดยต้องมีการฝึกอบรมให้ความรู้ ทักษะในการปฏิบัติงานมีการจดบันทึกข้อมูล
รวมทั้งการตรวจสอบการปฏิบัติงานว่าเป็นไปตามที่ระบุไว้ในเอกสารหรือไม่
มีการแก้ไขข้อผิดพลาดรวมทั้งมีแนวทางในการป้องกันข้อผิดพลาดเดิม

ในปัจจุบันมาตรฐาน ISO 9000
จึงกลายเป็นเงื่อนไขหรือข้อกำหนดทางการค้าในการติดต่อธุรกิจระหว่างประเทศ
รวมทั้งเป็นใบเบิกทางไปสู่การค้าในระดับสากล

ในปี2554 บริษัทฯได้รับการรับรอง ISO 9001 : 2008 เมื่อวันที่ 4 กุมภาพันธุ์ 2554
เพื่อเป็นสร้างความมั่นใจในการควบคุมทุกกระบวนการที่เกี่ยวข้องกับผลิตภัณฑ์ของบริษัทฯ
เพื่อให้ลูกค้าพึงพอใจและมีความเชื่อมั่นในผลิตภัณฑ์ของบริษัทฯ

หมวดที่ 4 การเปิดเผยข้อมูลและความโปร่งใส

คณะกรรมการบริษัทดูแลให้มีการเปิดเผยข้อมูลสำคัญของบริษัทฯ
ทั้งข้อมูลทางการเงินและข้อมูลที่มิใช่ทางการเงินอย่างถูกต้อง ครบถ้วน โปร่งใส ทันเวลา
และทั่วถึง เพื่อให้ผู้ลงทุนและผู้ที่เกี่ยวข้องได้รับทราบอย่างเท่าเทียมกันผ่านช่องทางต่างๆ
ไม่ว่าจะเป็นรายงานประจำปี แบบแสดงรายการข้อมูลประจำปี (แบบ 56-1)
สื่อการเผยแพร่ข้อมูลของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์
ข้อมูลต่างๆที่บริษัทได้เปิดเผยที่มีรายละเอียดดังนี้

-   โครงสร้างผู้ถือหุ้นและการจัดการ มีรายละเอียดอยู่ที่ หน้า 9

-   เปิดเผยคำอธิบาย และการวิเคราะห์ฐานะการเงินและผลการดำเนินงาน มีรายละเอียดอยู่ที่
    หน้า 45-46

-   ปัจจัยความเสี่ยงมีรายละเอียดอยู่ที่ หน้า 2

-   ประวัติของคณะกรรมการและผู้บริหารมีรายละเอียดอยู่ที่ หน้า 1/9 – 9/9

-   ค่าตอบแทนกรรมการ และผู้บริหาร เปรียบเทียบ 2 ปี มีรายละเอียดอยู่ที่ หน้า 10 12 15
    17 18

-   จำนวนครั้งที่กรรมการแต่ละท่านเข้าร่วมประชุมมีรายละเอียดอยู่ที่ หน้า 10

-   รายการระหว่างกันมีรายละเอียดอยู่ที่ หน้า 36 - 37

-   เปิดเผยข้อมูลต่างๆทั้งภาษาไทยและภาษาอังกฤษ ผ่านWebSite ของบริษัทฯที่
    www.unionpioneer.co.th

-   บริษัทฯ ให้ความสำคัญกับระบบสารสนเทศและการสื่อสารข้อมูล
    เนื่องจากการตัดสินใจในเรื่องต่างๆ อยู่บนพื้นฐานของข้อมูลที่เพียงพอและถูกต้อง
    โดยได้มีการเปิดเผยสารสนเทศที่สำคัญอย่างถูกต้อง ทันเวลา และโปร่งใส
    ในส่วนของงานด้านผู้ลงทุนสัมพันธ์ (INVESTOR RELATIONS) นั้น ผู้ลงทุน นักวิเคราะห์
    และผู้เกี่ยวข้องสามารถติดต่อกับบริษัท เพื่อขอทราบข้อมูลและข่าวสารกิจกรรมต่าง ๆ ได้ที่
    นางยุพา รุ่งพรชัย หมายเลขโทรศัพท์ 02-517-0105 ถึง8 ต่อ 117 หมายเลขโทรสาร
    02-517-0345 ทั้งนี้ บริษัทยินดีรับฟังข้อคิดเห็น ข้อเสนอแนะ
    และให้ข้อมูลที่เกี่ยวข้องกับนักวิเคราะห์ นักลงทุนทั้งสถาบัน และนักลงทุนรายย่อย
    รวมทั้งสามารถสืบค้นข้อมูลของบริษัทฯได้จากweb-site ของตลาดหลักทรัพย์แห่งประเทศไทย
    ที่ www.set.or.th และที่web-siteของบริษัทฯ www.unionpioneer.co.th

หมวดที่ 5 ความรับผิดชอบของคณะกรรมการ

การประชุมคณะกรรมการ

บริษัทมีการกำหนดตารางวันประชุมประจำเดือนล่วงหน้า ตั้งแต่ต้นปีของทุกปี
เพื่อคณะกรรมการจะได้จัดสรรเวลาที่จะเข้าร่วมประชุมได้ บริษัทฯได้ใช้ระบบ Video
Conference เข้ามาช่วยในการประชุม ทั้งนี้
เลขานุการบริษัทมีการจัดส่งหนังสือเชิญประชุมพร้อมระเบียบวาระการประชุม
ซึ่งผ่านการพิจารณาจากประธานกรรมการ และเอกสารที่เกี่ยวข้อง
ก่อนการประชุมล่วงหน้าไม่น้อยกว่า 7 วัน ให้กับกรรมการเพื่อมีข้อมูลก่อนวันประชุม
ในวาระการประชุมของทุกเดือนมีกำหนดวาระการพิจารณาติดตามผลการดำเนินงานเสมอ
กรรมการแต่ละคนมีความเป็นอิสระที่จะเสนอเรื่องเข้าสู่วาระการประชุม
ตลอดจนแสดงความคิดเห็นได้เต็มที่ และปกติการประชุมแต่ละครั้งจะใช้เวลาประมาณ 1 ชั่วโมง
เพื่อให้ฝ่ายจัดการเสนอเรื่องและมีเวลามากพอที่กรรมการจะใช้เวลาพิจารณาปัญหากันอย่างรอบคอบ
ในปี 2554 คณะกรรมการมีการประชุมจำนวน 12 ครั้ง
ทั้งนี้เลขานุการบริษัทมีการสื่อข้อมูลที่เกี่ยวข้องให้กรรมการที่ไม่ได้เข้าประชุมทราบ

อนึ่ง บริษัทมีการจดบันทึกการประชุมเป็นลายลักษณ์อักษรเสร็จภายในเวลาที่เหมาะสม
และมีสาระสำคัญครบถ้วน
ตลอดจนมีการจัดเก็บรายงานการประชุมที่ผ่านการรับรองจากคณะกรรมการ
พร้อมให้คณะกรรมการและผู้ที่เกี่ยวข้องเข้าตรวจสอบได้ตลอดเวลา

นอกจากนี้ เลขานุการบริษัทสามารถให้คำแนะนำปรึกษาด้านกฎหมายและกฎเกณฑ์ต่าง ๆ
ที่เกี่ยวข้องได้ด้วย

ในรอบปี 2554 คณะกรรมการบริษัท
ได้มีการประเมินตนเองเกี่ยวกับผลการดำเนินงานของคณะกรรมการ
และมีการสรุปผลการประเมินไว้แล้วเพื่อพัฒนาประสิทธิภาพต่อไป

รายงานของคณะกรรมการ

คณะกรรมการบริษัทตระหนักถึงความสำคัญของการจัดทำรายงานทางการเงินที่ถูกต้อง
และมีความน่าเชื่อถือ เพื่อให้นักลงทุนใช้ในการประกอบการตัดสินใจ
จึงได้จัดทำรายงานความรับผิดชอบของคณะกรรมการบริษัทต่อการจัดทำรายงานทางการเงิน
และสารสนเทศโดยแสดงควบคู่กันไปกับรายงานของผู้สอบบัญชีรับอนุญาตไว้ในรายงานประจำปี
อยู่ที่เอกสารแนบ 4

ภาวะผู้นำและวิสัยทัศน์

คณะกรรมการบริษัทได้ดูแลให้มีการกำหนดเป้าหมายการดำเนินธุรกิจและแผนการลงทุนที่ชัดเจนและวัดผลได้
เพื่อเป็นแนวทางในการปฏิบัติงานของพนักงาน
ส่วนเป้าหมายการปฏิบัติงานได้ประเมินจากสถานการณ์จริงและการคาดการณ์ที่เห็นว่าเป็นไปได้มีการพิจารณาอย่างรอบคอบคือ
ได้มีการวิเคราะห์ถึงการให้สิ่งจูงใจหรือผลตอบแทนแก่พนักงานเป็นไปอย่างสมเหตุสมผล
มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
มีการกำหนดเป้าหมายแต่ละปีล่วงหน้า รวมถึงทำการวัดผลทุกเดือน
ตลอดจนมีการทบทวนแผนงานอย่างน้อยปีละ 1 ครั้ง

เพื่อให้การดำเนินงานมีประสิทธิภาพและประสิทธิผล บริษัทฯ
มีการกำหนดเป้าหมายการดำเนินธุรกิจในแต่ละปี
คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายที่กำหนดไว้หรือไม่ในกรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทฯ ได้ดำเนินการแก้ไขภายในระยะเวลาที่เหมาะสมโดยการแก้ไขจะพิจารณาเป็นแต่ละกรณี
ในเรื่องใดที่ไม่สามารถแก้ไขได้ อันเนื่องมาจากสิ่งแวดล้อมหรือข้อจำกัดที่ทำให้แก้ไขไม่ได้
คณะกรรมการก็จะรับทราบถึงการดำเนินการที่จะต้องปรับเปลี่ยน

มีการกำหนดวิสัยทัศน์(Vision) ของบริษัทฯดังนี้ “
เป็นผู้นำในการผลิตเส้นด้ายยางยืดและแถบยางยืด สายยางยืดถักและยางยืดทอ
ที่มีคุณภาพเป็นที่ยอมรับในตลาดโลก ” เพื่อนำไปสู่ภารกิจ (Mission) คือ

5.1 สร้างความเติบโตของยอดขายอย่างต่อเนื่อง

5.2 ผลิตสินค้าที่มีคุณภาพ ปลอดภัยต่อผู้บริโภคและส่งมอบตรงเวลา

5.3 สร้างจุดแข็งของบริษัทจากการวิจัยและพัฒนาผลิตภัณฑ์

5.4 พัฒนาบุคลากรให้มีประสิทธิภาพ

5.5 มุ่งมั่นในการบริหารงานภายในให้มีประสิทธิภาพสูงสุด

5.6 สร้างความประทับใจและความพึงพอใจกับลูกค้าอย่างต่อเนื่อง

5.7 รับผิดชอบต่อผู้ถือหุ้น พนักงาน คู่ค้า สังคมและสิ่งแวดล้อมฯ

ความขัดแย้งทางผลประโยชน์

ปกติ การดำเนินงานของบริษัทฯ มิได้มีรายการที่อาจก่อให้เกิดความขัดแย้งของผลประโยชน์
เพราะว่ารายการต่างๆ มีวัตถุประสงค์เพื่อมุ่งให้บริษัทฯได้รับประโยชน์สูงสุด คณะกรรมการ
ผู้บริหาร และผู้ถือหุ้น ได้มีความระมัดระวัง ในการพิจารณารายการด้วยความซื่อสัตย์สุจริต
รายการระหว่างกันที่เกิดขึ้น เป็นรายการตามปกติธุรกิจทางการค้า ไม่ได้มีรายการผิดปกติ
โดยมีเงื่อนไขการกำหนดราคาหรือขั้นตอนการพิจารณารายการเป็นไปตามระบบเหมือนกับการทำธุรกรรมกับบุคคลภายนอก
ถ้าหากมีรายการที่ผิดจากลักษณะข้างต้น ต้องนำเสนอต่อคณะกรรมการหรือผู้ถือหุ้นตามหลักเกณฑ์
หรือข้อกำหนดของหน่วยงานทางการที่เกี่ยวข้องแล้วแต่กรณี การพิจารณารายการต่างๆ ขึ้นกับเหตุผล
ความจำเป็น ภายใต้จริยธรรม คุณธรรม คุณภาพ คุณประโยชน์ เป็นเกณฑ์
ที่ผ่านมาบริษัทฯได้มีการพิจารณาเรื่องต่างๆ รวมทั้งรายการที่เกี่ยวโยงกัน
และปฏิบัติตามกฎเกณฑ์ของตลาดหลักทรัพย์

จริยธรรมธุรกิจ

บริษัทมีนโยบายที่เปิดเผยเกี่ยวกับการดำเนินธุรกิจ การปฏิบัติของกรรมการ พนักงาน
ภารกิจต่อลูกค้า คู่ค้า ตลอดจนสังคม ภายใต้จริยธรรม คือ “ คุณธรรม คุณภาพ คุณประโยชน์ ”
ซึ่งทุกฝ่ายที่เกี่ยวข้องได้ทราบกันเป็นอย่างดีและถือเป็นหลักปฏิบัติในการดำเนินงานมาโดยตลอด

ซึ่งนโยบายนี้ได้ติดไว้ในที่เปิดเผยเห็นได้ชัดเจน
ตลอดจนมีการประชุมผู้บริหารระดับสูงของบริษัทฯให้ถ่ายทอดหลักจริยธรรมดังกล่าว
สู่การปฏิบัติอย่างเป็นรูปธรรมถึงพนักงานทุกระดับ
ซึ่งบริษัทฯมีการติดตามการปฏิบัติงานและเรื่องที่เกี่ยวข้องให้เป็นไปตามนโยบาย
จรรยาบรรณข้างต้นอย่างสม่ำเสมอ

บริษัทฯมีข้อกำหนดเกี่ยวกับจริยธรรมและข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืนตามระเบียบข้อบังคับในการทำงานหมวด 6
วินัยและการลงโทษทางวินัย

การถ่วงดุลของกรรมการที่ไม่เป็นผู้บริหาร

คณะกรรมการของบริษัทฯมีจำนวน 9 ท่าน ประกอบด้วย

กรรมการที่เป็นผู้บริหาร 1 ท่าน

กรรมการที่ไม่ได้เป็นผู้บริหาร 4 ท่าน

กรรมการที่เป็นอิสระ 4 ท่าน

การรวมหรือแยกตำแหน่ง

ประธานคณะกรรมการบริษัทไม่เป็นบุคคลเดียวกันกับกรรมการผู้จัดการ
และไม่มีความสัมพันธ์ใดๆกับฝ่ายบริหาร
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ บริษัทฯ
มีการกำหนดขอบเขตอำนาจหน้าที่ของฝ่ายบริหารในแต่ละระดับไว้อย่างชัดเจน
และเป็นลายลักษณ์อักษร บริษัทฯ
มีการแบ่งแยกหน้าที่ความรับผิดชอบออกจากกันโดยเด็ดขาดระหว่างการอนุมัติ
การบันทึกรายการทางบัญชีและการดูแลทรัพย์สิน เพื่อเป็นการตรวจสอบซึ่งกันและกันได้

คณะอนุกรรมการ

บริษัทฯมีคณะกรรมการสรรหาและกำหนดค่าตอบแทน คณะกรรมการตรวจสอบ กรรมการอิสระ
โดยข้อมูลรายละเอียดคณะอนุกรรมการอยู่ที่โครงสร้างการจัดการ หน้า 13 ถึง 17

บุคลากร :นโยบายเกี่ยวกับการบริหารงานทรัพยากรบุคคล อยู่ที่ หมวดที่ 3 บทบาทผู้มีส่วนได้เสีย -
สิทธิของผู้มีส่วนได้เสีย * พนักงาน หน้า 24

จำนวนพนักงาน ณ วันสิ้นปี 2554 = 519 คน

แบ่งเป็นสายงานส่วนผลิต 378 คน, ส่วนสำนักงาน 81 คน , อื่นๆ 60 คน

ลักษณะผลตอบแทน : เงินเดือนและค่าแรง ,เงินอุดหนุน,เงินช่วยเหลือลาออก

เงินสมทบกองทุนสำรองเลี้ยงชีพ ,เงินสมทบประกันสังคม = 120 ล้านบาท

เงินสมทบกองทุนทดแทน , เงินบำเหน็จ